title: Xudat

text: Xudat () on kaupunki Azerbaidžanin Xaçmazin piirissä. Se sijaitsee lähellä Kaspianmeren rantaa 184 kilometriä Bakusta luoteeseen. Kaupungin kautta kulkee Bakusta Venäjälle johtava rautatie. Asukkaita on 14 800 henkeä (vuonna 2010).


title: Xudat

text: 1700-luvun alussa Xudat oli kaanikunnan keskus kunnes pääkaupunki siirrettiin Qubaan. Vuonna 1939 paikkakunnasta tuli kaupunkimainen taajama ja vuonna 1950 kaupunki. Siellä toimii elintarviketeollisuutta. Nähtävyyksiin kuuluu vanha linnoitus. Kaspianmeren ranta on suosittu lomanviettokohde.


title: Lawrence Nemeia

text: Lawrence Nemeia (s. 12. marraskuuta 1977) on kiribatilainen jalkapalloilija, pelipaikaltaan keskikenttäpelaaja. Hän on pelannut maajoukkueessa viisi ottelua ja tehnyt niissä kaksi maalia, joten hän johtaa molempia tilastoja. Nemeia pelasi Etelä-Tyynenmeren kisoissa 2003 kolmessa ottelussa ja teki Tuvalua vastaan kaksi maalia.


title: Rasite

text: Rasite () on kiinteistöjen välinen, pysyväksi tarkoitettu maankäyttömääräys, joka perustetaan viranomaisen päätöksellä ja merkitään kiinteistörekisteriin.


title: Rasite

text: Rasite tarkoittaa kiinteistön (yleisimmin tilan) tai kunnan oikeutta käyttää toisen kiinteistön tai muun rekisteriyksikön aluetta tietyllä laissa määritetyllä tavalla. Se ei liity kiinteistön omistajaan eikä ole henkilökohtainen oikeus. Rasitteella tarkoitetaan siis sellaista kiinteistöön kohdistuvaa käyttöoikeutta, jolla pyritään ensisijaisesti edistämään oikeutetun kiinteistön tarkoituksenmukaista käyttöä.


title: Rasite

text:
Toisin sanoen rasite on kahden kiinteistön välinen käyttösuhde, jossa toinen, palveleva kiinteistö eli "servienssi" antaa tie-, johto-, autopaikka- tai muuta sellaista aluetta toisen, oikeutetun kiinteistön eli "dominanssin" tarpeisiin.
Kiinteistönmuodostamislain 14. luvussa on luettelo maahan kohdistuvista niin kutsutuista "kiinteistörasitteista". Muita kuin laissa määriteltyjä rasitteita ei voida viranomaistoimituksessa perustaa ja merkitä kiinteistörekisteriin. "Rakennusrasitteista" on säädetty erikseen maankäyttö- ja rakennuslain 158 §:ssä.


title: Mirlan Murzaev

text: Mirlan Abdraimovitš Murzaev (s. 29. maaliskuuta 1990 Kotškor-Ata) on kirgisialainen jalkapalloilija, pelipaikaltaan hyökkääjä. Hän edustaa seuratasolla israelilaista Hapoel Petah Tikvaa. Murzaev on pelannut Kirgisian maajoukkueessa neljätoista ottelua ja tehnyt niissä viisi maalia.


title: In Touch Weekly

text: In Touch Weekly on yhdysvaltalainen aikakauslehti, joka tekee sensaationhakuisia artikkeleita julkisuuden henkilöistä. Lehti on keskittynyt viihdeuutisiin, muotiin, kauneuteen, suhteisiin ja elämäntapaan ja se on suunnattu nuorille aikuisille.


title: In Touch Weekly

text: "Bauer Media Group" aloitti lehden kustantamisen vuonna 2002. Richard Spencer toimi sen päätoimittajana julkaisusta vuoteen 2010 asti.


title: In Touch Weekly

text: "Bauer Media Group" kustansi myös lehden sisarlehteä "Life & Style", joka on myös viikoittain ilmestyvä juorulehti. Kun "In Touch" keskittyy enemmän julkisuuden henkilöihin, "Life & Style" antaa lukijoillen kauneus- ja muotivinkkejä.


title: In Touch Weekly

text: Kesäkuussa 2018 American Media, Inc. osti "In Touchin" ja 12 muuta lehteä Bauerilta. Kauppasummaa ei kerrottu.


title: Judas (Lady Gagan kappale)

text: "Judas" on yhdysvaltalaisen pop-laulaja Lady Gagan kappale ja se julkaistiin artistin toisen studioalbumin "Born This Way" toisena singlenä 15. huhtikuuta 2011. Judaksen ovat kirjoittaneet Lady Gaga sekä RedOne.


title: Billy Ketkeophomphone

text: Vilayphone "Billy" Ketkeophomphone (s. 24. maaliskuuta 1990 Champigny-sur-Marne) on ranskalais-laosilainen jalkapalloilija, pelipaikaltaan hyökkääjä. Hän edustaa seuratasolla RC Strasbourgia, jonka joukkueissa hän on pelannut koko ammattilaisuransa. Ketkeophomphone pelasi seuran kakkosjoukkueessa, kunnes nousi ykkösjoukkueeseen vuonna 2009. Hän on pelannut sen jälkeen 25 ottelua ja tehnyt niissä viisi maalia.


title: Ammunnan maailmanmestaruuskilpailut 1950

text: Vuoden 1950 ammunnan maailmanmestaruuskilpailut järjestettiin Madridissa. Mukana olivat vain haulikkolajit. Yhdysvaltain Carola Mandelista tuli ensimmäinen naismitalisti ammunnan maailmanmestaruuskisojen henkilökohtaisissa lajeissa kautta aikain.


title: Keokuk

text: Keokuk on kaupunki Iowan osavaltiossa, Yhdysvalloissa. Se sijaitsee Mississippi-joen varrella ja kuuluu Leen piirikuntaan. Kaupungissa oli 11 427 asukasta vuonna . Ensimmäinen uudisasukas alueella oli vuonna 1820 sinne saapunut Samuel C. Muir. Kaupunki perustettiin 1837 ja se sai nimensä Sauk-intiaanien päällikkö Keokukin mukaan. Kaupungissa sijaitsi useita sairaaloita Yhdysvaltain sisällissodan aikana. Kirjailija Mark Twain asui lyhyen aikaa Keokissa 1850-luvulla.


title: Aljona Kartašova

text: Aljona Vladimirovna Kartašova (, s. 23. tammikuuta 1982 Angarsk, Venäjän SFNT) on venäläinen naispainija, olympiamitalisti, maailman- ja Euroopan mestari.


title: Aljona Kartašova

text: Kartašova saavutti olympiahopeaa Pekingissä 2008 sarjassa 63 kg. Loppuottelussa hän hävisi japanilaiselle Kaori Ichōlle. Ateenan kesäolympialaisissa 2004 Kartašova sijoittui samassa painoluokassa kahdeksanneksi. Maailmanmestaruuden Kartašova on voittanut kerran ja Euroopan mestaruuden kolme kertaa. EM-kilpailuista hän on voittanut yhteensä kuusi mitalia.


title: Ryan Nugent-Hopkins

text: Ryan Jeremy Noel Nugent-Hopkins (s. 12. huhtikuuta 1993 Burnaby, Brittiläinen Kolumbia, Kanada) on kanadalainen jääkiekkoilija, pelipaikaltaan keskushyökkääjä. Hän edustaa NHL-seura Edmonton Oilersia.


title: Ryan Nugent-Hopkins

text: Nugent-Hopkins oli vuoden 2011 ensimmäinen valinta.


title: Ryan Nugent-Hopkins

text: Nugent-Hopkins pelasi juniorina kotikaupunkinsa Burnaby Winter Clubissa. Vuonna 2005 hän johdatti joukkueen välieriin Quebecin junioriturnauksessa ja myöhemmin samana vuonna piirisarjan mestaruuteen. Red Deer Rebels varasi hänet ensimmäisenä vuoden 2008 WHL:n varaustilaisuudessa. Hänet valittiin vuoden 2008 Mac`s AAA -turnauksen arvokkaimmaksi pelaajaksi, ja pääsi myös turnauksen tähdistökentälliseen.


title: Ryan Nugent-Hopkins

text: Ensimmäisellä WHL-kaudellaan Nugent-Hopkins pelasi viidessä ottelussa, keräten kaksi maalia ja kuusi pistettä. Seuraavalla kaudella 2009–2010 hän pelasi 67 ottelua, kasaten niissä 24 maalia ja 41 syöttöä. Kauden loputtua Nugent-Hopkins valittiin WHL:n kauden tulokkaaksi. Hän myös selviytyi kolmen parhaan joukkoon koko CHL:n tulokasäänestyksessä, ollen lopulta kolmas.


title: Ryan Nugent-Hopkins

text: Edmonton Oilers varasi Nugent-Hopkinsin ykkösvarauksella kesällä 2011. Hän esiintyi edukseen harjoituspeleissä, ja onnistui selvittämään paikkansa lopulliseen NHL-kokoonpanoon. Kun Edmonton päätti pitää hänet kokoonpanossaan harjoituskauden jälkeen, monet pitivät häntä fyysisesti liian heikkona NHL:ään. Nugent-Hopkins oli kuitenkin syyskaudella joukkueensa paras pistemies, teki kypärätempun kolmannessa ottelussaan ja syötti viisi maalia yhdessä pelissä. Ennen loukkaantumistaan kesken kauden hän keräsi 35 pistettä. Lisäksi Nugent-Hopkins valittiin kaksi kertaa kuukauden tulokkaaksi.


title: Ryan Nugent-Hopkins

text: Nugent-Hopkins valittiin tulokaskaudellaan mukaan un, mutta joutui loukkaantumisensa vuoksi jättämään tapahtuman väliin.


title: Ryan Nugent-Hopkins

text: Toisen ammattilaiskautensa Nugent-Hopkins aloitti NHL:n työsulun takia AHL-farmiliigan Oklahoma City Baronsissa. Lisäksi ennen NHL:n alkamista hän ehti edustaa Kanadaa nuorten MM-kisoissa. Kanadan kapteenina toiminut Nugent-Hopkins voitti turnauksen pistepörssin, ja valittiin myös tähdistöjoukkueeseen sekä turnauksen parhaaksi hyökkääjäksi.


title: Ryan Nugent-Hopkins

text: Nugent-Hopkins solmi syyskuussa 2013 seitsenvuotisen, arvoltaan 48 miljoonan dollarin jatkosopimuksen Edmonton Oilersin kanssa.


title: Ryan Nugent-Hopkins

text: Nugent-Hopkins on edustanut Kanadaa aikuisten arvokisoissa kerran, vuoden 2012 MM-kisoissa. Lisäksi hän on pelannut kerran sekä nuorten (2013) että alle 18-vuotiaiden (2011) maailmanmestaruuskilpailuissa. Nuorten kisoissa Nugent-Hopkins toimi myös Kanadan joukkueen kapteenina.


title: Ryan Nugent-Hopkins

text: "Lähde: EliteProspects"


title: Jekaterina Bukina

text: Jekaterina Borisovna Bukina (, s. 5. toukokuuta 1987 Angarsk, Venäjän SFNT, Neuvostoliitto) on venäläinen painija.


title: Jekaterina Bukina

text: Bukina voitti sarjan 75 kg olympiapronssia Rio de Janeirossa 2016. Vuonna 2011 hän saavutti MM-hopeaa Istanbulista ja vuonna 2010 MM-pronssia Moskovasta sekä EM-hopeaa Bakusta. Hän saavutti EM-pronssia Vantaalta 2014 sekä hopeaa Euroopan kisoissa 2015 ja EM-kilpailuista Kaspijskista 2018.


title: Audrey Prieto

text: Audrey Prieto-Bokhašvili (s. 13. kesäkuuta 1980 Clermont-Ferrand) on ranskalainen naispainija ja maailmanmestari.


title: Audrey Prieto

text: Prieto voitti sarjan 59 kg maailmanmestaruuden Bakussa 2007. Loppuottelussa hän voitti saksalaisen Stéphanie Großin. Maailmanmestaruutensa lisäksi Prieto on saavuttanut MM-pronssia ja kolme EM-mitalia. Pekingin kesäolympialaisissa 2008 hän sijoittui sarjassa 72 kg 14:nneksi.


title: Ōtani Yoshitsugu

text: Ōtani Yoshitsugu (, 1558 – 21. lokakuuta 1600) oli japanilainen samurai, joka eli Azuchi-Momoyama-kaudella.


title: Ōtani Yoshitsugu

text: Yoshitsugu syntyi vuonna 1558, ja hänen isänsä toimi joko Ōtomo Sōrinin tai Rokkaku Yoshikatan palveluksessa. Yoshitsugu sittemmin liittyi Toyotomi Hideyoshiin, ja hänet lähetettiin epäonnistuneelle Korean valtausyritykselle yhdessä Mashita Nagamorin ja Ishida Mitsunarin kanssa. Tuolloin hän sairasti lepraa, ja hänen kuntonsa muuttui jatkuvasti heikommaksi.


title: Ōtani Yoshitsugu

text: Kun Hideyoshi menehtyi, sijaishallitsijoiden neuvostossa syntyi kiistaa vallasta. Daimiot lopulta jakaantuivat kahteen leiriin, joista toista johti Mitsunari ja toista Tokugawa Ieyasu. Kaksikon välit kiristyivät lopulta avoimeksi sodaksi, ja osapuolet kohtasivat toisensa Sekigaharan taistelussa vuonna 1600. Tuolloin Yoshitsugu oli niin huonossa kunnossa, ettei hän kyennyt seisomaan eikä taistelemaan. Hänet kannettiin seuraamaan taistelua kantotuolissa.


title: Ōtani Yoshitsugu

text: Taistelun aikana Yoshitsugu komensi 600 samurain joukkoa, jonka lisäksi hänen tukenaan oli useiden muiden komentajien johtamat 4000 sotilasta. Huonontuneen näkönsä johdosta hän joutui kuitenkin jatkuvasti turvautumaan muiden raportteihin taistelun kulusta. Taistelun edetessä Mitsunarin joukkoihin kuulunut Kobayakawa Hideaki, joka oli sijoittunut Yoshitsugun yläpuolelle Matsuo-vuorelle, ei suostunut etenemään käskyistä huolimatta. Yoshitsugu epäili liittolaisensa aikeita, ja päätti sijoittaa osan joukoistaan turvaamaan mahdollisen hyökkäyksen selustasta. Hänen epäilyksensä osui oikeaan, sillä pian Hideaki johti joukkonsa Yoshitsugua vastaan. Tähän liittyivät myös Akaza Naoyasu, Ogawa Suketada, Kutsuki Mototsuna sekä Wakizaka Yasuharu, joiden joukkoihin kuului yli 20 000 sotilasta.


title: Ōtani Yoshitsugu

text: Yoshitsugu onnistui hetken taistelemaan vastaan, ja jopa ajoi Hideakin joukot takaisin vuoren puoliväliin, mutta lopulta hänen joukkonsa murtuivat ylivoiman edessä. Saatuaan tiedon häviöstä, Yoshitsugu pyysi alaistaan auttamaan häntä seppukussa.


title: Irina Tsirkevitš

text: Irina Tsirkevitš (s. 6. lokakuuta 1986 Babruisk, Valko-Venäjän SNT) on valkovenäläinen naispainija.


title: Irina Tsirkevitš

text: Tsirkevitš on voittanut painijanurallaan kolme EM-pronssimitalia 67 kilogramman painoluokasta.


title: Fancy Pants Adventures

text:
Fancy Pants Adventures on Brad Bornen kehittämä flash-peli. Tähän mennessä Fancy Pants Adventures -pelisarjasta on julkaistu kolme maailmaa, maailma 1 julkaistiin 14.3.2006, maailma 2 9.1.2008 ja maailma 3 20.4.2011.Brad Borne teki myös Fancy box-nimisen pelin, jossa on suurimmaksi osaksi pelaajien itsetekemiä tasoja. Brad Borne ilmoitti aloittavansa työskentelyt "maailma 3:sen" kanssa vuonna 2009, mutta alkoikin ennen pelin ilmestymistä työskennellä konsoliversion parissa. Konsoliversion kehittivät Brad Borne ja Over the Top Games ja se julkaistiin EA 2D Playstation Networkiin 19.4.2011 ja Xbox Live Arcadeen 20.4.2011.
Brad Bornella on myös oma kotisivu: Bornegames.com


title: The Recruit

text: The Recruit, televisioesityksessä myös "The Recruit – agenttikokelas" () on yhdysvaltalainen toimintatrilleri vuodelta 2003. Elokuvan on ohjannut Roger Donaldson. Sen pääosissa esiintyvät Colin Farrell (James Clayton) ja Al Pacino (Walter Burke).


title: Pasi Penttinen

text: Pasi Penttinen (s. 18. toukokuuta 1970) on suomalainen pesäpalloilija, jonka kasvattajaseura on Outokummun Partio. Penttinen on edustanut urallaan seuraavia seuroja: Outokummun Partio, Kuopion Kelta-Mustat, Riihimäen Pallonlyöjät, Helsingin Tempo, Suonenjoen Vasama,Puijon Pesis sekä Siilinjärven Pesis. Kontioiden SM- turnauksessa 2013 Penttinen saavutti Kouvolan Pallonlyöjien joukkueessa SM-hopeaa. Penttinen palasi vuoteen 1995 saakka myös lentopalloa, saavutuksina muun muassa B-junioreiden SM- hopea sekä SM- kulta. Vuonna 2017 Penttinen voitti maailmanmestaruuden Suomen maajoukkueessa Pesäpallon World Cupissa joka pelattiin Turussa.


title: Seitsemän ilon kyyneleet

text: Seitsemän ilon kyyneleet on Remu Aaltosen elämäkerrallinen kirja, jonka on toimittanut Nina Honkanen. Teoksen on julkaissut Otava vuonna 1998. Teoksen valokuvat ovat Henrik Schüttin.


title: Fysikaaliset tieteet

text:
Fysikaaliset tieteet ovat ryhmä luonnontieteitä. Niiden tutkimuskohteena on koko aineellinen maailma alkeishiukkasista maailmankaikkeuteen.
Tyypillisesti fysikaalisiin tieteisiin luetaan:


title: Alumiinikuu: Suomalaista rocklyriikkaa

text: Alumiinikuu: Suomalaista rocklyriikkaa on Timo Forssin ja Satu Kiiskisen toimittama kokoelma suomalaisten populaarimusiikin esittäjien sanoituksia 1990-luvulta. Teoksen on julkaissut Kirjayhtymä 1999. Kirja on suunnattu runouden opetukseen yläasteille ja lukioille ja siihen liittyy opettajan vihjevihko.


title: Vuosikirja

text: Vuosikirja on Jarkko Tontin vuonna 2006 ilmestynyt esikoisrunokokoelma.


title: Vuosikirja

text: Teokselle myönnettiin Kalevi Jäntin kirjallisuuspalkinto ja se oli ehdolla Helsingin Sanomain esikoiskirjapalkinnon saajaksi.


title: Vuosikirja

text: Kalevi Jäntin palkintolautakunnan perustelut: “Jarkko Tontti tulee suomalaiseen runouteen varmaotteisella, luontevalla ja levollisesti hengittävällä säkeellä. Vuosikirjan historiallisissa näyissä kuulemme haavikkolaisia äänenpainoja, komeissa roolirunoissa mahdikkaat kuvat taittuvat monipohjaiseen ironiaan. Tekijällä on silmää myös parodialle ja pastissille, jotka tuovat teokseen äkkikäänteitä ja yllätyksiä. Tontin instrumentti taipuu myös intiimiin kuvastoon ja sanontaan. Runsaus, monipohjaisuus, huumori ovat tämän kiinnostavan esikoiskokoelman tunnusmerkkejä.”


title: Vuosikirja

text: “Esikoisrunoilija Jarkko Tontin Vuosikirja on ylenpalttinen kokoelma.” – Helsingin Sanomat 3.5.2006.


title: Vuosikirja

text: “Hallitussa Vuosikirjassa on ajatusta ja kirjoittamisen helppoutta, hyvää ja luettavaa.” – Suomen Kuvalehti 21/2006.


title: Vuosikirja

text: “Vuosikirja on moneen suuntaan avautuva, lukuisia ääniä, sävyjä ja tyylejä yhdistävä teos.” – Kiiltomato 3.4.2006.


title: Vuosikirja

text: “Runot kuvaavat ihmisen historiaa väkivallan ja vallantavoittelun historiaksi. Silti ihmis- ja maailmankuvassa on jotain kauttaaltaan herkkää ja sileänpehmeää, myös silloin kun aiheena on kuolema.” – Virpi Alanen, Runouslehti Tuli & Savu 1/2007.


title: Vuosikirja

text: “Vuosikirja on hiottu esikoinen, joka monialaisuutensa vuoksi vaatiikin aika lailla lukijalta. Tontin runoilijanote kuitenkin palkitsee.” – Aamulehti 29.4.2006.


title: Vuosikirja

text: Teoksen runoja on käännetty saksaksi, englanniksi, ranskaksi, italiaksi, puolaksi, sloveniaksi, viroksi, japaniksi, portugaliksi, kreikaksi, latinaksi, romaniaksi, kroatiaksi ja venäjäksi.


title: Jacasser

text: Jacasser on Jarkko Tontin vuonna 2009 ilmestynyt toinen runokokoelma.


title: Jacasser

text: "Helsingin Sanomien" kirja-arvostelun (11.12.2009) mukaan: "Toisessa runokokoelmassaan "Jacasser" Jarkko Tontti maalaa länsimaisen miehen mielenmaisemaa historian saatossa Rooman valtakunnasta tähän päivään ja eri ikävaiheissa syntymästä kuolemaan. Lopputulos ei ole hullumpi."


title: Jacasser

text: Kirjallisuudentutkija, FT Outi Oja kirjoitti: "Pidän Tontin uusinta hänen toistaiseksi parhaimpana teoksenaan." (Kirjallisuuslehti "Nuori Voima" 1/2010).


title: Jacasser

text: "Suomen Kuvalehden" (5/2010) arvioitsija totesi: "Roolihenkilö Jacasser pohtii, historiaa, politiikkaa, lapsuutta, isyyttä, rakkautta, ystävyyttä ja yksinäisyyttä sekä kirjojen ja kirjoittamisen merkitystä."


title: Jacasser

text: Runouslehti "Tuli & Savussa" (4/2009) kirjoitettiin teoksesta: "Jarkko Tontin toinen runokokoelma Jacasser on niin trendikäs kuin runokokoelman nyt on mahdollista olla!"


title: Jacasser

text: "Kauppalehti Optio"n (29.10.2009) kirja-arvostelijan mukaan: "Jarkko Tontti ei ole vielä neljääkymmentäkään, mutta hänen runollinen alter egonsa on vuosisatamme mies ja enemmänkin."


title: Jacasser

text: Teoksen runoja on käännetty englanniksi, saksaksi, italiaksi, viroksi, puolaksi, sloveniaksi ja kreikaksi.


title: Turkin juutalaiset

text: Turkin juutalaiset ovat Turkissa asuvia juutalaisia. Pääosa heistä polveutuu 1400-luvun lopulla maahan Espanjasta tulleista sefardijuutalaisista. Pieni osa polveutuu myös aškenaseista. Juutalaisten määräksi Turkissa on arvioitu noin 23 000. Juutalaiset puhuvat turkin lisäksi ladinoa ja jiddišiä.


title: Turkin juutalaiset

text: Turkin juutalaiset ovat Espanjasta vuonna 1492 karkotettujen juutalaisten jälkeläisiä. Juutalaiset suojeltiin Lausannen sopimuksella vuonna 1923, mutta heitä pidetään silti toisen luokan kansalaisina. Lausannen sopimuksesta lähtien juutalaisiin ja muihin ei-islamilaisiin vähemmistöihin on kohdistettu väkivaltaa. Valtio ei esimerkiksi puuttunut väkijoukkojen juutalaisia vastaan harjoittamaan väkivaltaan Traakiassa vuonna 1934 ja Istanbulissa vuonna 1955. Vuosina 1941 ja 1942 muita kuin muslimeita pakkovärvättiin työpataljooniin ja vuonna 1942 astui voimaan heitä syrjivä omaisuusvero. 1960-luvulta lähtien muiden kuin muslimien säätiöiden ja järjestöjen omaisuutta on takavarikoitu. Nykypäivänä suurin osa Turkin juutalaisista asuu Istanbulissa, Izmirissä asuen noin 2 500 juutalaista. Muualla maassa juutalaisten määrä on erittäin pieni. Istanbulissa on 19 synagoogaa, joista yksi on aškenasien.


title: Turkin juutalaiset

text: Suurin osa Turkin juutalaisten lapsista käy valtion kouluja, joissa opetus tapahtuu turkiksi. Turkin juutalaisilla on myös omat yhteisön ylläpitämät ala- ja yläasteet Istanbulissa, sekä ala-aste Izmirissä. Näissäkin kouluissa opetus tapahtuu pääasiassa turkiksi, mutta niissä opiskellaan myös hepreaa. Ladinoa puhuu enää lähinnä vanhempi sukupolvi nuorempien siirtyessä kokonaan turkin kieleen. Ladinoa on kuitenkin pyritty suojelemaan. Ladinolla on Turkissa noin 8 000 puhujaa.


title: Rovaniemi Marathon

text: Rovaniemi Marathon on joka vuosi järjestettävä maratontapahtuma Rovaniemellä. Se juostaan perinteisesti heinäkuun alussa.


title: Rovaniemi Marathon

text: Juoksulajeja ovat maraton, puolimaraton, pyörätuolikelaus, kymppi ja lasten minimaraton. Yleisen kilpasarjan lisäksi kilpailut on jaettu ikäluokkiin viiden vuoden välein.


title: Rovaniemi Marathon

text: Maratonin lähtö tapahtuu rovakadulta ja reitti kulkee pääosin Kemijoen varrella.


title: Rovaniemi Marathon

text: Marathonin järjestävät Arctic Marathon Club ja Rovaniemi Roadrunners.


title: Wakefieldin tuomiokirkko

text: Wakefieldin tuomiokirkko () on Englannin kirkon Wakefieldin hiippakunnan tuomiokirkko. Vanhin osa, pohjoisseinä, on rakennettu noin vuonna 1150 ja viimeisimmät työt saatiin päätökseen 1904.


title: Wakefieldin tuomiokirkko

text: Kirkon nykyisen ulkonäön merkittävin suunnittelija on George Gilbert Scott, joka piirtämiä merkittäviä kunnostustöitä toteutettiin 1800-luvun jälkipuoliskolla. Hän uusi kirkon tornin pintarakenteen ja lisäsi siihen uuden huipun. Alttaritaulun viimeisteleminen jä Scottin pojan huoleksi. Vuonna 1888 kirkko kohosi katedraaliksi, ja John Loughborough Pearson sai suunnitella siihen uuden itäsiiven.


title: Jonathan Clements

text: Jonathan Clements (s. 9. heinäkuuta 1971) on brittiläinen kirjailija ja käsikirjoittaja, joka on kirjoittanut muun muassa Kungfutsen, Koxingan ja Qin Shi Huangdin elämäkerrat. Hän kirjoittaa myös kuukausittain kolumneja "Neo"-lehteen, sekä oli luomassa japanilaisia draama- ja animesarjoja käsitteleviä tietosanakirjoja. Clements puhuu sekä kiinaa että japania, ja suuri osa hänen teoksistaan sijoittuukin Itä-Aasiaan. Tämän lisäksi hänen aiheisiinsa on kuulunut muun muassa viikingit, Mao Zedong ja Mannerheim.


Liettuan ja Valko-Venäjän kommunistinen puolue (, ) tai Liettuan ja Valko-Venäjän bolševikit oli Liettualais-valkovenäläisessä sosialistisessa neuvostotasavallassa toiminut kommunistinen, marxilais-leniniläinen puolue. Puolue syntyi helmikuussa 1919, kun Liettuan kommunistinen puolue ja Valko-Venäjän kommunistinen puolue yhdistettiin. Puolue hajosi marraskuussa 1920 Liettualais-valkovenäläisen neuvostotasavallan hajottua. Hajoamisen jälkeen Liettuan ja Valko-Venäjän kommunistiset puolueet jatkoivat toimintaansa erillään toisistaan.


title: Remusanakirja

text: Remusanakirja on rockmuusikko Remu Aaltosen kielenkäytöstä kertova kirja, jonka on kirjoittanut Jukka Annala. Remu Aaltonen on tunnettu vapaamuotoisesti englantia käyttävistä sanoituksistaan kuten ”Get On” tai ”Let’s born to rock” ja omaperäisestä slangistaan.


title: Lumenpudottaja

text: Lumenpudottaja on kattojen lumitilanteen hallinnan ja lumen turvallisen ja hallitun alassaattamisen suorittavasta henkilöstä käytettävä ammattinimike. Lumenpudottajan tehtävänä on erilaisia työvälineitä hyväksi käyttäen turvata kattorakenteiden kunnossa pysyminen poistamalla kattojen päältä ylimääräinen lumi.


title: Lumenpudottaja

text: Tärkeintä lumenpudottajan työssä on lumen pudottaminen turvallisesti katoilta ja sen jälkeen katolta pudonneen lumenluonti katutasosta. Katoilta pudotetun lumen siirtäminen voidaan tosin joissain tilanteissa ulkoistaa myös ulkopuolisille toimijoille. Nykyään lumenpudotuksen apuvälineiksi on kehitetty erilaisia laitteita, mutta ammattikäytössä perinteinen lapio on usein todettu lumikolan ohella parhaaksi työvälineeksi. Työ vaatii tarkkuutta, tasapainoa ja hyvää fyysistä kuntoa.


title: Lumenpudottaja

text: Lumenpudottajan työ on ryhmätyötä, ja ammatissa tapahtuu paljon tapaturmia. Lumenpudottajilta edellytetään valppautta, ripeyttä ja tarkkuutta. Lumenpudottajan työt ovat kausityötä.


title: Ammunnan maailmanmestaruuskilpailut 1897

text: Vuoden 1897 ammunnan maailmanmestaruuskilpailut järjestettiin Lyonissa. Kyseessä olivat kautta aikain ensimmäiset maailmanmestaruuskilpailut ammunnassa. Ohjelmassa oli ainoastaan kivääriammunta ja mitalit jaettiin kaikkiaan viidessä eri lajissa.


title: Kollajan allas

text: Kollajan allas on suunnitteilla oleva tekojärvi, joka on tarkoitus rakentaa Pudasjärvelle Iijoen alajuoksulle.


title: Kollajan allas

text: Pohjolan Voima (PVO) on päättänyt 20. toukokuuta 2009Kollajan tekoaltaasta tehdyn ympäristövaikutusten arvioinnin (YVA), jossa selvitettiin, miten osa vuotuisista Iijoen tulvavesistä olisi voitu hyödyntää Kollajan alueella Pohjolan Voiman sähköntuotannossa ja valjastaa samalla suojeltu suurjoki lähes 40 kilometrin matkalta.


title: Kollajan allas

text: PVO:n tutkimia vaihtoehtoja olivat tekojärven rakentaminen tai tekojärven ja vesivoimalan rakentaminen. Vaihtoehtona oli myös hankkeen toteuttamatta jättäminen. Kollajan tekoaltaan taloudellinen kannattavuus ilman voimalaitosta olisi ollut heikompi kuin mitä se olisi voimalaitoksen kanssa.


title: Kollajan allas

text: Kollajalla suoritetun hankkeen ympäristövaikutusten arviointi koski suojellun Iijoen Pudasjärven ja Haapakosken välistä osaa ja enintään yhtä voimalaitosta. Suunnitelmia on tehty myös koko Iijoen vapaana virtaavan suojellun osan valjastamiseksi. Lisäksi tekoaltaan koko pienentyi 55 neliökilometristä 47 neliökilometriin. Aiemman suunnitelman lähtökohta oli teknis-taloudellinen, uusimmassa suunnitelmassa Pohjolan Voiman mukaan yritettiin ottaa huomioon myös ympäristöarvojen säilyttäminen. Hankkeen vastustajat ovatkin kritisoineet voimakkasti hankkeen ympäristövaikutusten arviointia ja sen lukuisia puutteita.


title: Kollajan allas

text: Kollajan tekoallas olisi sijainnut välittömästi Iijoen alajuoksulle rakennetun voimalaitosketjun yläpuolella. Altaan rakennuttajan kannalta tekoaltaan sijainti olisi ollut ihanteellinen, sillä sen avulla alajuoksun viisi laitosta olisi saatu tehokkaasti tuottamaan tuottoisaa säätövoimaa olemassa olevilla generaattoreilla.


title: Kollajan allas

text: PVO:n mukaan Kollajalle rakennettavan vesivoimalaitoksen maksimiteho olisi ollut 32 megawattia ja keskiteho 8 megawattia. Kollajan tekoaltaan ja voimalaitoksen investointikustannus olisi ollut Pohjolan Voiman oman ilmoituksen mukaan noin 115 miljoonaa euroa. Tuotannon säätöön käytettävissä oleva teho olisi lisääntynyt hankkeen myötä Pohjolan Voiman laskelmien mukaan 100 megawattia, koska alapuolisten laitosten käytettävyys paranisi. Iijoen nykyiset viisi voimalaa toimivat keskimäärin yhteensä 97 megawatin teholla sähköä, ja tuotanto on keväisin ja kesäisin suurempaa kuin talviaikaan. 100 megawatin säätövoimatehon lisäys edellyttäisikin Iijoen virtaaman yli kolminkertaistamista talvisin nykytasosta. Hankkeen vastustajien mukaan tämä on mahdotonta.


title: Kollajan allas

text: PVO:n laskelman mukaan lisäenergiaa olisi saatu 155 gigawattituntia (GWh) vuodessa. Hankkeen vastustajien esittämien laskelmien mukaan saatava lisäteho olisi jäänyt sataan gigawattituntiin, josta tekoaltaaseen varastoitavien tulvavesien osuus olisi ollut 35 GWh ja joen patoamisesta saatava lisäenergia 65 GWh vuodessa. Hankkeesta saatava sähkömäärä olisi vastannut noin 1,4 promillea Suomen sähkönkulutuksesta ja alle kahdeskymmenesosaa esimerkiksi Rauman kaupungissa vuodessa kulutettavasta sähköstä.


title: Kollajan allas

text: Voimayhtiön julkisuuteen esittämänä YVA:n tavoite oli, että hankkeen vaikutusalueella olevia useita Natura 2000 -alueita ei olisi vaarannettu ja että kalojen elinolosuhteet sekä koskialueiden virtavesiympäristö olisivat säilyneet ohitettavassa 36 kilometrin osassa Iijokea ennallaan. Voimalaitosrakenteet olisi sijoitettu suunnitelmassa itse jokiuomasta sivuun, johon vedet olisi ohjattu kanavia ja tekoallasta pitkin koskesta.


title: Kollajan allas

text: Iijoen keskivirtaama Kipinän mittausasemalla on viidenkymmenen vuoden tarkasteluajanjaksolla ollut 134 kuutiota sekunnissa. Pohjolan Voima kaavaili Kollaja-hankkeessa, että luonnonuomassa virtaama olisi 15 kuutiota sekunnissa ja kesäkuukausina 10-80 kuutiota sekunnissa eli korkeintaan 80 prosenttia luonnontilaisesta virtaamasta


title: Kollajan allas

text:
Koskiensuojelulain mukaan:
Siten allashankkeen toteuttaminen olisi edellyttänyt koskiensuojelulain kumoamisen tai vähintäänkin tarkistamisen.


title: Kollajan allas

text: Hanke olisi sijainnut luonnonsuojeluohjelmassa suojellulla alueella, johon voimalaitoksen ja tekoaltaan rakentaminen on lain ja oikeuden päätösten mukaan kielletty. Voimassa oleva koskiensuojelulaki estää myös pelkän tekoaltaan rakentamisen. Kollaja-hankkeen osalta voimalan lupa kaatui vuonna 1987 Pohjois-Suomen vesioikeudessa koskiensuojelulakiin ja itse tekoaltaan lupa vesilain säännöksiin. Kansallisina esteinä olevien koskiensuojelulain ja vesilain muutos olisivat edellyttäneet Kollajan tekoaltaan tapauksessa muun muassa luottamuksen suojan vuoksi perustuslainsäätämisjärjestyksen käyttämistä eduskunnasa.


title: Kollajan allas

text: Vastustajien mukaan hanke olisi heikentänyt tai tuhonnut kolme vaikutusalueella olevaa Euroopan Unionin Natura 2000 -aluetta. Hankkeen rakennuttajan mukaan Natura-alueet yrittiin huomioida hankkeen suunnittelussa niin, että ne rajataan padolla vaikutusalueen ulkopuolelle. Vastustajat pitävät tätä mahdottomana.


title: Kollajan allas

text: Komission tulkintaohjeen mukaan Natura 2000 -alueille ei saa rakentaa mitään sellaista, joka heikentää alueen suojelun tasoa. Poikkeus voidaan myöntää vain siinä tapauksessa, ettei vaihtoehtoja tuottaa energiaa ole ja että kysymyksessä on erittäin tärkeän yleisen edun kannalta pakottavat syyt ja kysymyksessä ihmisen terveyteen tai turvallisuuteen liittyvät näkökohdat tai tärkeät suotuisat ympäristövaikutukset. Aiheesta on kerrottu tarkemmin komission Natura 2000 -alueiden suojelu ja käyttö -oppaassa .


title: Kollajan allas

text: Hanke olisi ollut ristiriidassa myös EU:n vesipolitiikan puitedirektiivin vaatimusten kanssa.


title: Kollajan allas

text: Vuonna 1959 voimassa olleen vuoden 1902 vesioikeuslain 1 luvun 5 §:n mukaan ainoastaan valtiolla oli oikeus toimittaa vedenjuoksun säännöstely siinä tapauksessa, että siitä aiheutuu haittaa arvokkaanpuoleiselle koskelle tahi muuta sanottavaa vahinkoa yksityiselle henkilölle. Pohjojan Voima oli 24.6.1959 esittänyt kulkulaitosten ja yleisten töiden ministeriölle, että se ryhtyisi Iijoen vesistössä toimeenpantavan säännöstelyn hakijaksi ja että tie- ja vesirakennushallitukselle annettaisiin tehtäväksi asianmukaisten säännöstelylupien hakeminen sekä säännöstelyn toimeenpanemisen suorittaminen. Hanke kuitenkin hautaitui 1970-luvulla toteuttamiskelvottomana. Kollajan alueen hyödyntämistä vesivoiman tuotannossa selvitettiin taas uudelleen 1980-luvulla osana suunnitelmaa, jonka tavoitteena oli koko Iijoen ottaminen sähkön tuotantoon 12 vesivoimalaitoksen avulla. Selvityksessä Pudasjärven yläpuolisen alueen ja Kollajan alueen luontoarvot todettiin merkittäviksi, ja voimalaitossuunnitelmista luovuttiin. Kollajan alue suojattiin 1980-luvulla koskiensuojelulailla, joka kieltää voimalaitoksen rakentamisen.


title: Kollajan allas

text: Kollajalla toteutetun ympäristövaikutusten arviointi käsitti Iijoen Pudasjärven ja Haapakosken välisen suojellun osuuden ja enintään yhden voimalaitoksen. Energiateollisuus on tehnyt selvityksen koko Suomen olemassa olevan vesivoimakapasiteetin hyödyntämismahdollisuuksista Tenojoesta aina Vantaanjokeen saakka. Kollajan hanke sisältyi näihin selvityksiin .


title: Kollajan allas

text: Tammikuussa 2014 allashanke nousi jälleen esille. Pohjois-Pohjanmaan ely-keskuksen ympäristöarvio oli myönteinen. Hankkeen taustalla on Pohjolan Voima. Esittelijän mukaan allas heikentäisi Natura-aluetta, mutta edellisen kerran itsensä jäävänneen ely-keskuksen johtaja Heikki Aronpään mukaan hankkeella ei ole siihen merkittäviä vaikutuksia.


Grosse Pointe Blank – Palkkamurhaaja pikkukaupungista (televisioesityksessä käytetty myös nimeä "Grosse Pointe Blank – palkkamurhaaja pikkukaupungissa") on vuonna 1997 julkaistu George Armitagen ohjaama elokuva. Se on lajityypiltään toiminnallinen musta komedia. Elokuvassa nähdään pääroolissa olevan John Cusackin lisäksi peräti kolme hänen sisarustaan; hänen siskonsa Joan sivuroolissa päähenkilön sihteerinä sekä hänen siskonsa Ann ja veljensä Bill pikkurooleissa.


title: Grosse Pointe Blank – Palkkamurhaaja pikkukaupungista

text: Palkkamurhaaja Martin Q. Blank (John Cusack) päätyy keikan myötä vanhaan kotikaupunkiinsa Grosse Pointeen, jossa järjestetään samaan aikaan myös luokkakokous.


title: Gold Coastin lentoasema

text: Gold Coastin lentoasema eli Coolangattan lentoasema on julkinen lentoasema, joka sijaitsee Gold Coastissa, Australiassa. Lentoasema on Australian kuudenneksi vilkkain, ja vuosina 2009–2010 kentän kautta kulki 5 479 255 matkustajaa. Lentoyhtiöitä, jotka operoivat kentällä, ovat Air New Zealand, AirAsia X, Airnorth, Jetstar Airways, Tigerair Australia ja Virgin Australia. Vuoteen 1999 asti lentoasema tunnettiin nimellä Coolangattan lentoasema.


title: Strand

text: Strand voi tarkoittaa seuraavia:


title: I/JR 50 (jatkosota)

text: Jalkaväkirykmentti 50:n I Pataljonna (I/JR 50) on jatkosotaan kesäkuussa 1941 perustettu pataljoona. Pataljoona oli osa 11. divisioonaan kuulunutta JR 50 :tä


title: I/JR 50 (jatkosota)

text: Pataljoona perustettiin Keski-Pohjanmaan Sotilaslääniin kuluneessa Sisä-Suomen Suojeluskuntapiirissä.


title: I/JR 50 (jatkosota)

text: Pataljoona miesvahvuus oli perustamisen jälkeen 27 upseeria, 135 aliupseeria ja 669 miestä, yteensä 831.


title: I/JR 50 (jatkosota)

text:
Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi.
Pataljoonan sotatie on kuvattu pääosin


title: Walter Catlett

text: Walter Catlett (4. helmikuuta 1889 San Francisco, Kalifornia – 14. marraskuuta 1960 Woodland Hills, Kalifornia) oli yhdysvaltalainen näyttelijä. Hän aloitti esiintymällä teatterissa syntymäkaupungissaan San Franciscossa. Hän siirtyi vuonna 1911 New Yorkiin, jossa hän esiintyi muun muassa useissa Ziegfeld Follies -revyissä. Elokuvissa Catlett aloitti jo mykkäelokuvien aikakaudella ja hän jatkoi niissä esiintymistä aina viimeisiin elinvuosiinsa saakka. Hänen viimeiseksi elokuvakseen jäi vuonna 1957 valmistunut "Voittamaton rakkaus". Catlett on saanut tähden Hollywood Walk of Famelle.


title: II/JR 50 (jatkosota)

text: Jalkaväkirykmentti 50:n II Pataljonna (II/JR 50) on jatkosotaan kesäkuussa 1941 perustettu pataljoona. Pataljoona oli osa 11. divisioonaan kuulunutta Jalkaväkirykmentti 50 :tä


title: II/JR 50 (jatkosota)

text: Pataljoona perustettiin Keski-Pohjanmaan Sotilaslääniin kuluneessa Sisä-Suomen Suojeluskuntapiirissä. Se kuljetettiin lotjilla Keitelettä pitkin Viitasaarelta JR 50 kokoontumipaikkalle Suolahteen.


title: II/JR 50 (jatkosota)


title: Kickboxer 2

text: Kickboxer 2 () on vuonna 1991 ensi-iltansa saanut yhdysvaltalainen urheiluelokuva. Se on jatko-osa vuoden 1989 Kickboxerille. Elokuvan on ohjannut Albert Pyun ja käsikirjoittanut David S. Goyer. Pääosissa näyttelivät muun muassa Sasha Mitchell, Peter Boyle, Dennis Chan ja Michel Qissi.


title: Kickboxer 2

text: David Sloane on Sloane veljeksistä nuorin, joka pitää yllä veljiensä kuoleman jälkeen Sloanien potkunyrkkeilyn dynastiaa ja heidän perustamaansa harjoitussalia. Rahapula on kuitenkin ajaa salin nurin ja se pakottaa Davidin palaamaan takaisin kehään kahden vuoden tauon jälkeen. Ainut vastus tulee uudesta potkunyrkkeilyn organisaatiosta, jota johtaa Justin Maciah. Raskaansarjan mestariksi julistettu Neil Vargas häviää kuitenkin ottelunsa Davidille, joka herättää vanhan vihollisen Tong Pon huomion. David kuitenkin ehtii ilmoittaa ottelun jälkeen lopettavansa uransa. Tong Pon manageri Sanga palkkaa tämän myötä muutaman roiston polttamaan Sloanen harjoitussalin. Tuhopolton seurauksena he ampuvat Davidia jalkaan ja palon seurauksena pieni poika kuolee tulipalon seurauksena.


title: Kickboxer 2

text: Sairaalassa ollessaan Davidin paras oppilas Brian loikkaa Maciahin potkunyrkkeilyn organisaatioon ja ottelee tiensä mestaruusotteluun saakka. David kuntoutuu Kurtin entisen opettajan Xianin avulla, joka on lentänyt Yhdysvaltoihin Thaimaasta. Brian kutsuu Davidin katsomaan otteluaan, joka saa viime hetkellä yllättävän käänteen, kun viime hetkillä Brianin vastustaja vaihdetaan Tong Poksi. Ottelu jää Brianin viimeikseksi, kun Tong Po tappaa hänet kehään. David joutuu hyväksymään Tong Pon haasteen ja ottelee häntä vastaan muinaisen thainyrkkeilyn tapaan, kuten vuosia sitten veljensä Kurt.


title: Kickboxer 2

text: Elokuva julkaistiin Yhdysvalloissa DVD:lle vuonna 2003.


title: Cray (joki)

text: Cray on noin 14 kilometriä pitkä joki Englannissa. Se saa alkunsa Lontoossa Bromleyn alueella sijaitsevasta Orpington Pondista ja laskee Darent-jokeen, joka puolestaan on Thamesin sivujoki.


title: Dead Silence

text: Dead Silence on vuonna 2007 ensi-iltansa saanut yhdysvaltalainen kauhuelokuva. Elokuvan ohjasi James Wan ja käsikirjoitti Leigh Whannell, jotka ovat tunnettuja myös "Saw"-elokuvasta. "Dead Silencen" pääosissa esiintyvät Ryan Kwanten, Judith Roberts, Donnie Wahlberg ja Amber Valletta.


title: Steffen Freund

text: Steffen Freund (s. 19. tammikuuta 1970 Brandenburg, DDR) on saksalainen jalkapallovalmentaja ja entinen keskikenttäpelaaja. Heinäkuusta 2012 lähtien hän on toiminut Tottenham Hotspurin apulaisvalmentajana.


title: Steffen Freund

text: Freund voitti Saksan riveissä Euroopan-mestaruuden vuonna 1996. Seuratasolla hänen merkittävimmät saavutuksensa tulivat Borussia Dortmundissa.


title: Steffen Freund

text: Freund oli pelipaikaltaan keskikenttäpelaaja. Hän pelasi yleensä puolustavassa roolissa.


title: Steffen Freund

text: Freund pelasi Saksan maajoukkueessa 21 ottelua vuosina 1995–1998. Hän edusti Saksaa EM-kilpailujen 1996 lisäksi MM-kilpailuissa vuonna 1998.


title: Steffen Freund

text: Freund edusti seuratasolla Saksan demokraattisen tasavallan Oberligassa Stahl Brandenburgia, Saksan liittotasavallan Bundesliigassa Schalkea, Borussia Dortmundia ja Kaiserslauternia sekä Englannin Valioliigassa Tottenham Hotspuria ja Leicester Cityä. Hän saavutti Borussia Dortmundin riveissä kaksi Saksan-mestaruutta sekä Mestarien liigan ja Intercontinental Cupin voitot.Peliuransa jälkeen Freund on tehnyt uraa valmentajana. Hän aloitti vuonna 2006 Saksan jalkapalloliiton palveluksessa U20-maajoukkueen apulaisvalmentajana ja toimi Afrikan mestaruuskisojen 2008 ajan Berti Vogtsin apuvalmentajana Nigerian maajoukkueessa.


title: Steffen Freund

text: Heinäkuussa 2009 Freundista tuli Saksan U16-maajoukkueen päävalmentaja. Freundin johdolla Saksan juniorit voittivat U17-ikäluokan EM-hopeaa 2011 häviämällä loppuottelussa Alankomaille. Lisäksi hän johdatti joukkueensa pronssille U17-MM-kisoissa 2011.


title: Steffen Freund

text: Heinäkuussa 2012 Freund jätti tehtävänsä Saksan juniorivalmennuksessa ja siirtyi André Villas-Boasin apuvalmentajaksi Tottenham Hotspuriin.


title: Claudio Ramiadamanana

text: Claudio Ramiadamanana (s. 22. elokuuta 1988 Antananarivo) on madagaskarilainen jalkapalloilija, pelipaikaltaan hyökkääjä. Hän edustaa seuratasolla Ranskan Championnat Nationalissa pelaavaa US Orléansia.


title: Claudio Ramiadamanana

text: Ramiadamanana aloitti uransa Madagaskarin pääsarjassa pelanneessa Académie Ny Antsikassa. Hän siirtyi vuonna 2008 thaimaalaiseen Muangthong Unitediin, jossa hän pelasi vuoden ja oli nostamassa seuran maan pääsarjaan ennen lähtöään Ranskaan. Ramiadamanana pelasi SO Romorantinaisissa, mutta on ollut nykyisessä seurassaan vuodesta 2010 lähtien.


title: Claudio Ramiadamanana

text: Ramiadamanana on pelannut Madagaskarin maajoukkueessa 12 ottelua ja tehnyt niissä kolme maalia. Hän on osallistunut muun muassa , joissa hän pelasi yhden ottelun Botswanaa vastaan.


title: José Emilio Amavisca

text: José Emilio Amavisca Gárate (s. 19. kesäkuuta 1971 Laredo, Kantabria, Espanja) on espanjalainen entinen jalkapalloilija.


title: José Emilio Amavisca

text: Amavisca voitti Espanjan riveissä kultaa Barcelonan olympiaturnauksessa 1992. Hän pelasi vuosina 1994–1997 15 A-maaottelua tehden yhden maalin ja kuului joukkueeseen 1996 EM-kilpailuissa.


title: José Emilio Amavisca

text: Amavisca edusti Real Madridia vuosina 1994–1998. Hän voitti seuran riveissä Espanjan-mestaruuden vuosina 1995 ja 1997 sekä Mestarien liigan ja Intercontinental Cupin vuonna 1998. Amavisca pelasi ammattilaisena vuosina 1989–2004. Hänen muut seuransa pääsarjatasolla olivat Valladolid, Santander, La Coruña ja Espanyol.


title: José Emilio Amavisca

text: Amavisca pelasi yleensä keskikentän laidalla hyökkäävässä roolissa. Hän pystyi pelaamaan myös hyökkääjänä.


title: Verbania

text: Verbania on Verbano-Cusio-Ossolan maakunnan pääkaupunki Italian Piemontessa. Kaupunki sijaitsee Maggiorejärven rannalla.


title: Verbania

text: Verbanian naapurikunnat ovat Arizzano, Baveno, Cambiasca, Cossogno, Ghiffa, Gravellona Toce, Laveno-Mombello, Mergozzo, Miazzina, San Bernardino Verbano, Stresa ja Vignone.


title: Verbania

text: Verbaniassa sijaitseva Villa Taranton puutarha on nähtävyys. Skotlantilaiskapteeni McEacharn keräsi kasviharvinaisuuksia kaikkialta maailmasta, ja loi yhdistelmän brittiläistä ja italialaista puutarhaa suihkulähteineen.


title: Roolipelimanifesti

text: Roolipelimanifesti on toimittaja Juhana Petterssonin kirja roolipelaamisesta. Teos ilmestyi Liken kustantamana vuonna 2005.


title: Lasisienet

text: Lasisienet (Hexactinellida, myös Hyalospongiae tai Triaxonia) ovat melko harvinaisia, hauraita ja pitkäikäisiä merten sienieläimiä, joiden runko muodostuu lähes puhtaasta silikaatista muodostuneista neulamaisista rakenteista. Rungon halkaisija voi olla jopa metrin mittainen ja niiden pehmytosat muodostuvat jättimäisistä monitumaisista synsytiumeista tai solusitkoksista.


title: Lasisienet

text: Lasisienet elävät ainoastaan merissä ja pääsääntöisesti syvissä vesissä. Kuvattuja lajeja on 500 ja ne ovat tärkeä osa merien pohjamutien eliöyhteisöjä. Niiden esiintymisalueita tunnetaan ainoastaan neljä: Antarktis, jotkin eteläisen Uuden-Seelannin vuonot, muutama merenalainen luola Välimerellä sekä jotkin Pohjois-Amerikan Tyynenmeren rannikon vuonot ja mantereen reunavedet.


title: Lasisienet

text: Lasisieniä tunnetaan kahta selvästi toisistaan eroavaa tyyppiä: "Lyssaccine"-lajin runko muodostuu neulasista, jotka pysyvät vain löysästi yhdessä kudoksen avulla, ja "Dictyonine", jonka runkoneulaset liittyvät tiukasti toisiinsa ja muodostavat lujan rakennustelineiden kaltaisen rakenteen. Näitä kutsutaan myös Hexactinosida-sieniksi.


title: Lasisienet

text: Lujin sidoksin rakentuvien lasisienten uskottiin kuolleen kaikkialla sukupuuttoon, kunnes Kanadan länsirannikolla sijaitsevalta Hecaten- ja Kuningatar Charlotten salmien alueelta löydettiin vuonna 1987 neljä lasisienten muodostamaa riuttaa, joiden kokonaispinta-ala on yhteensä noin tuhat neliökilometriä. Riutat sijaitsevat 140–240 metrin syvyydessä ja suurin niistä on 25 metriä korkea. Niiden iäksi on määritelty yli 9 000 vuotta ja yksittäisen lasisienen arvellaan elävän pidempään kuin 200 vuotta. Ulkonäöltään lasisienet eivät muistuta tyypillisiä pesusieniä, vaan ne kasvavat lähinnä maljamaisiksi tai suppilomaisiksi. Väriltään ne vaihtelevat kermanvärisistä kirkkaaseen keltaiseen.


title: Lasisienet

text: Vuonna 2007 tehtiin uusi riuttalöytö, tällä kertaa Washingtonin osavaltion rannikolla, noin 50 kilometriä länteen Grays Harborista. Sieltä löydetyt kolme lajia olivat samat kuin Hecatensalmen riutoissa, mutta tällä kertaa ne olivat pystyneet menestymään suojaisan salmen sijaan talvisin myrskyävällä avomerellä. Nämä riutat ovat pitkiä ja syviä, mutta korkeutta niillä on vain 2–4,5 metriä.


title: Lasisienet

text: Lasisienten hauraat korallirakenteet särkyvät helposti kosketuksesta ja sedimentin lisääntyminen tukahduttaa sienieläimiä. Jos yksittäisen sienen runko särkyy tai se tuhoutuu muuten, uusia sieniä ei voi kasvaa vakauttamaan riutan rakennetta. Hecatensalmen riutat suljettiinkin pohjakalojen troolausalueen ulkopuolelle vuonna 2002. Vuonna 2006 suoja-aluetta laajennettiin ja alueeseen kohdistettiin lisää rajoituksia, mutta kalastus ja alueen muu käyttö vaarantavat edelleen lasisieniyhdyskunnat. Vuonna 2010 Kanadan hallitus julisti alueen erityisen tarkkailun kohteeksi. Sen tavoitteena on liitää alue kansallisten mertensuojelualueiden verkkoon. Se on tarkoitus perustaa vuoteen 2012 mennessä.


title: Lasisienet

text: Vuonna 2013 saksalaiset tutkijat raportoivat lasisienten valtaavan nopeasti alueita, jotka paljastuvat Etelämanteren jäämassojen vetäytyessä.


title: III/JR 50 (jatkosota)

text: Jalkaväkirykmentti 50:n III Pataljonna (III/JR 50) on jatkosotaan kesäkuussa 1941 perustettu pataljoona. Pataljoona oli osa 11. divisioonaan kuulunutta Jalkaväkirykmentti 50 :tä


title: III/JR 50 (jatkosota)

text: Pataljoona perustettiin Keski-Pohjanmaan Sotilaslääniin kuluneessa Sisä-Suomen Suojeluskuntapiirissä.


title: III/JR 50 (jatkosota)

text: Pataljoona mies- ja materiaalivahvuus on esitetty kohdassa Suomalaisen jalkaväkirykmentin pataljoona (1941)


title: III/JR 50 (jatkosota)

text: Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi.


title: III/JR 50 (jatkosota)

text: Pataljoonan sotatie on kuvattu pääosin


title: Matka keskiaikaan

text: Matka keskiaikaan: Opas live-roolipelaajille () on ruotsalaisen Hans Källin kirja roolipelaamisesta. Teos ilmestyi suomeksi Otavan kustantamana vuonna 1999. Teosta on mukautettu jonkin verran Suomen oloihin, mutta se keskittyy enemmän keskiaikaharrastukseen liittyvään käsin tekemiseen kuin suomalaistyylisen larppaukseen.


title: Ibrahim Fazeel

text: Ibrahim Fazeel (s. 9. lokakuuta 1980 Malé) on malediivilainen jalkapalloilija, pelipaikaltaan keskikenttäpelaaja. Hän edustaa seuratasolla maansa pääsarjassa pelaavaa Victory Maléa. Fazeel on pelannut kotimaansa seurojen lisäksi myös bruneilaisessa DPMM FC:ssä.


title: Ibrahim Fazeel

text: Fazeel on pelannut Malediivien maajoukkueessa vuodesta 2000 lähtien. Hän on osallistunut muun muassa vuosien 2002–2010 MM-kisojen karsintoihin ja tehnyt niissä yhteensä kolme maalia.


title: Oreo

text: Oreo on Yhdysvalloista peräisin oleva keksi, jota valmistaa nykyisin Kraft Foodsista eriytynyt Mondelez International. Oreot kehitettin vuonna 1912. Vuoden 2017 paikkeilla niitä valmistettiin 40 miljardia kappaletta vuodessa 18 eri maassa, mikä teki Oreosta maailman myydyimmän keksin.


title: Oreo

text: Oreota markkinoidaan yli sadassa maassa. Siitä on kehitetty maakohtaisia makuvaihtoehtoja sekä rinnakkaistuotteita, kuten jäätelöitä. Yhdysvalloissa Oreo lanseeraa vuosittain 10–14 kausimakua, jotka pysyvät myynnissä 8–10 viikkoa kukin.


title: Oreo

text: Suomessa Oreo-keksejä alkoi 2010-luvulla myydä muun muassa Hong Kong -kauppaketju. Pian Oreot tulivat myös ainakin Keskon ja S-ryhmän valikoimiin. Suomessa myytävistä tuotteista Original, Double ja Mint -täytekeksit ovat vegaanisia. Suomessa samankaltaisen keksityypin perinteinen vaihtoehto on Fazerin 1950-luvulta asti valmistama Domino.


title: Oreo

text: Oreon kehitti National Biscuit Company (nykyinen Nabisco) vuonna 1912 tehtaassaan nykyisellä Chelsean alueella New Yorkin Manhattanilla. Keksitehtaan muistoksi Manhattanin 15. katu 9. avenuen kohdalla on nykyisin nimetty Oreo Wayksi.


title: Oreo

text: Tavaramerkiksi Oreo rekisteröitiin vuonna 1912. Se lanseerattiin jäljittelemään Sunshine Biscuits -yhtiön vuonna 1908 markkinoille tuomaa Hydrox-keksiä.


title: Oreo

text: Oreon tarkka nimi muuttui hieman vuosikymmenien kuluessa. Alun perin nimellä "The Oreo Biscuit" myyty tuote muutettiin vuonna 1921 muotoon "Oreo Sandwich," ja vuonna 1948 nimeksi tuli "Oreo Creme Sandwich". Vuonna 1974 nimeksi otettiin "Oreo Chocolate Sandwich Cookie".


title: Oreo

text: Oreo-keksin 1900-luvun loppupuolen käytössä olleen version, johon sisältyi teksti Nabisco, muotoili vuonna 1952 William A. Turnier. Nykyisen täytteen kehitti Nabiscon päätutkija Sam Porcello. ”Mr. Oreona” tunnetulla Porcellolla oli hallussaan viisi Oreo-kekseihin liittyvää patenttia.


title: Oreo

text: Vuonna 2006 Oreo-keksien transrasva korvattiin kasviöljyllä.


title: Oreo

text: Vuonna 2012 Oreo tuki sosiaalisen median mainonnassaan seksuaalivähemmistöjen Pride-liikettä osana ”Oreo Daily Twists” -kampanjaa, jossa Oreo-keksit ja maito yhdistettiin ajankohtaisiin uutistapahtumiin.


title: Oreo

text: Vuonna 2013 Connecticut Collegen eläinkokeissa Oreo-keksien todettiin aiheuttavan rotissa kokaiinin kaltaista riippuvuutta. Tutkimus sai kuitenkin kritiikkiä tiedeyhteisöltä siitä, ettei riippuvuutta siinä kunnolla erotettu yksinkertaisesta mielihyvän kokemuksesta.


title: Daniel Schmid

text: Daniel Schmid (26. joulukuuta 1941 Flims, Graubünden, Sveitsi – 5. elokuuta 2006 Flims, Sveitsi) oli sveitsiläinen ooppera- ja elokuvaohjaaja.


title: Daniel Schmid

text: Schmid syntyi tapaninpäivänä Flimsissä, Sveitsissä vuonna 1941. Hän kasvoi Schweizerhofin hotellissa, joka kuului hänen suvulleen. Schmid on myöhemmin sanonut, että kasvaminen hotelliympäristössä vaikutti myöhemmin hänen elokuviinsa. Hotellin aulassa illuusio ja todellisuus kohtasivat usein, ja Schmidin mukaan hänen elokuvansa sijoittuvat kaikki hämärälle alueelle, maailmojen rajoille.


title: Daniel Schmid

text: Scweizerhofin hotelli sijaitsi noin kolmen kilometrin päässä Flimsin keskustasta, metsän reunalla. Hänen lapsuutensa oli melko yskinäinen ja vahvojen naishahmojen vaikuttama. Isä kuoli tuberkuloosiin, kun Daniel Schmid oli 4-vuotias. Hänen isoisänsä oli viimeiset vuotensa sokea, joten äiti ja isoäiti hoitivat monta vuotta kahdestaan perheyritystä. Schmidilla oli ennen kouluun menoaan hyvin vähän kontakteja muihin lapsiin, ja hänen paras ystävänsä oli mielikuvituspoika.


title: Daniel Schmid

text: Schmid muutti vuonna 1962 Länsi-Berliiniin opiskelemaan historiaa ja kirjallisuustiedettä. Vuonna 1967 hän aloitti Berliinin elokuva- ja televisioakatemiassa, jonka pääsykokeissa hän tapasi Rainer Werner Fassbinderin, ja heille kehittyi syvä ystävyyssuhde. Fassbinder esitteli Schmidin Werner Schroeterille, ja kolmikko vaikutti merkittävästi toistensa ensimmäisiin elokuviin. Schmidin aloitti televisio-ohjaajana vuonna 1970, ja hänen ensimmäinen teatterielokuva, kokeellinen "Heute Nacht oder nie" valmistui vuonna 1972. Se vanhan linnan isännästä ja palvelijasta, jotka vaihtoivat päiväksi osiaan.


title: Daniel Schmid

text: Schmidin seuraavat elokuvat "La Paloma" (1974), "Schatten der Engel" (1976) ja "Violenta" (1978) varmistivat hänelle esteetikon maineen. Hän erottui selvästi muista sveitsiläisistä ohjaajista, joita kiinnosti lähinnä realismi ja naturalismi. Schmidin elokuvissa oli puolestaan satumaisia elementtejä. 1980-luvulla Schmid ohjasi viisi elokuvaa, ja niistä kaksi oli dokumentteja. Vuonna 1992 valmistui "Muistojen hotelli", joka kertoi miehestä, joka palasi muistelemaan hylättyyn hotelliin, jossa vietti lapsuutensa.


title: Daniel Schmid

text: Elokuvien lisäksi Schmid ohjasi oopperatuotantoja Geneven Grand Théâtreen ja Zürichin oopperaan.


title: Daniel Schmid

text: Schmid kuoli syöpään kotikylässään Flimsissa elokuussa 2006.


title: The Mill Sessions

text: The Mill Sessions on suomalainen televisiosarja, jossa tunnetut artistit tulevat The Mill Studioon soittamaan sitä musiikkia mikä merkitsee heille eniten. Sarja näkyy Elisa Viihde -palvelun kautta IPTV-verkossa ja The Voice -televisiokanavan kautta. Tähän mennessä mukana olleita artisteja ovat Laura Närhi ja orkesteri Jazzminister Abbey. Ohjelman ensimmäinen kausi kuvattiin Vaasassa huhtikuussa 2011.


title: Kobayakawa Hideaki

text: Kobayakawa Hideaki (, 1577 – 1. joulukuuta 1602) oli japanilainen daimio, joka eli Azuchi-Momoyama-kaudella. Hideaki oli Toyotomi Hideyoshin langon Kinoshita Iesadan viides poika, jonka Kobayakawa Takakage adoptoi sukuunsa.


title: Kobayakawa Hideaki

text: Hideyoshi nimitti Kobayakawan yhdeksi toisen Korean sotaretken komentajista Kuroda Kanbein alaisuuteen. Sotaretken aikana Kobayakawa ei tullut toimeen joukkojen valvojana toimineen Ishida Mitsunarin kanssa, sillä Ishida kanteli Hideakin kyvyttömyydestä Hideoyoshille. Ilmeisesti tämän johdosta Hideyoshi siirsi Kobayakawan läänityksen Kyūshūsta vähempituottoiseen Echizeniin. Ennen kuolemaansa Hideyoshi kuitenkin peruutti muutoksen, ja salli Kobayakawan muuttaa takaisin.


title: Kobayakawa Hideaki

text: Pian Hideyoshin kuoltua sijaishallitsijoiden neuvostossa toimineet Tokugawa Ieyasu ja Ishida Mitsunari jakaantuivat kahteen vastakkaiseen leiriin. Kartuttaakseen joukkojansa, Ishida tarjosi Kobayakawalle kahta lääniä Osakan ympäriltä sekä kampakun paikkaa, mikäli tämä liittyisi hänen kannattajiinsa. Kobayakawa kysyi neuvoa Hideyoshin leskeltä, Neneltä, joka kuitenkin kehotti tätä liittymään Tokugawaan. Mitsunari ei hyväksynyt päätöstä, sillä Hideakin lähes 16 000 sotilaan armeija olisi merkittävä tekijä sodassa, ja suostutteli Kobayakawan liittymään riveihinsä. Vaikka Kobayakawa lupasi antaa tukensa Mitsunarille, hän kävi salaa keskustelua myös Tokugawan kanssa.


title: Kobayakawa Hideaki

text: Sekigaharan taistelussa Kobayakawan joukot sijoittuivat Masuo-vuorelle, Ōtani Yoshitsugun joukkojen yläpuolelle, ja ne muodostivat Mitsunarin armeijan oikean siiven. Kun Mitsunari komensi Hideakin etenemään, tämä ei suostunut, ja pysyi paikallaan vielä Konishi Yukinagan ja Ōtani kehotuksista huolimatta. Tämän seurauksena Ōtani alkoi epäillä Hideakin uskollisuutta, ja käänsi varmuuden vuoksi osan joukoistaan vastaamaan mahdolliseen hyökkäykseen selustasta. Myös Tokugawa oli epävarma Hideakin lopullisesta päätöksestä, ja lähetti joukkojaan ampumaan Kobayakawaa kohti muistutuksena tilanteen vakavuudesta. Tämän seurauksena Kobayakawa teki päätöksen, ja komensi joukkonsa hyökkäämään Ōtania vastaan. Taistelusta tuli verinen molemmille osapuolille, mutta tilanne ratkesi viimein kun Mitsunarin puolella taistellut Wakisaka Yasuharu loikkasi Ieyasun puolelle, ja auttoi Hideakia tuhoamaan Ōtanin joukot.


title: Kobayakawa Hideaki

text: Taistelun jälkeen Tokygawa lähetti Kobayakawan jahtaamaan pakenevia vihollisiaan, ja tämä päihitti Ishida Masatsugun Sawayaman piirityksessä. Muutamaa vuotta myöhemmin Kobayakawa ilmeisesti tuli hulluksi, ja menehtyi ilman perillistä. Tämän myötä Kobayakawan klaani hajosi, ja sen läänitykset annettiin Ikedan klaanille.


title: Jean-Sebastien Bax

text: Jean-Sebastien Bax (s. 5. lokakuuta 1972 Marseille) on mauritiuslais-ranskalainen entinen jalkapalloilija, pelipaikaltaan keskikenttäpelaaja.


title: Jean-Sebastien Bax

text: Bax pelasi seuratasolla vuosina 1994–1997 mauritiuslaisessa Fire Brigade SC:ssä, jonka jälkeen hän edusti kaksi vuotta réunionilaista AS Marsouinsia. Hän pelasi uransa viimeiset kahdeksan vuotta Kapkaupungin Santoksessa, jonka riveissä hän voitti Premier Soccer Leaguen kaudella 2001–2002.


title: Jean-Sebastien Bax

text: Bax pelasi Mauritiuksen maajoukkueessa 16 ottelua ja teki niissä kaksi maalia. Hän pelasi muun muassa vuosien 2002 ja 2006 MM-kisojen karsinnoissa ja teki maalin Egyptiä vastaan vuoden 2002 kisojen karsinnoissa.


title: Lasaruksen lauantai

text: Lasaruksen lauantai on ortodoksisessa kirkossa palmusunnuntaita edeltävä lauantai. Sitä on vietetty itäisessä kristikunnassa mahdollisesti jo 300-luvun lopulta saakka Lasaruksen muistoksi, jonka Jeesus Johanneksen evankeliumin mukaan herätti kuolleista. Sitä vietetään myös niissä Idän katolisissa kirkoissa, joissa noudatetaan bysanttilaista riitusta, sekä myös Armenian kirkossa.


title: Lasaruksen lauantai

text:
Lasaruksen lauantai ja palmusunnuntai yhdessä ovat ortodoksisessa kirkkovuodessa ainutlaatuisessa asemassa ilon ja riemun päivinä katumukselle omistetun suuren paaston ja Kristuksen kärsimykselle omistetun suuren viikon välissä.
Edeltävän viikon aikana jumalanpalvelusten "proprium"-osat käsittelevät Lasaruksen sairautta ja kuolemaa sekä Jeesuksen matkaa Jordanin toista puolta pitkin Betaniaan. Tästä viikosta käytetään nimityksiä "palmujen viikko" tai "kukkaviikko".
Yhteenvedon Lasaruksen lauantain merkityksestä tekevät ensimmäiset sticheronit, jotka lauletaan edeltävän perjantain vesperissä:
Saatuamme päätökseen neljäkymmentä päivää, jotka ovat tuottaneet hyötyä sieluillemme, käännymme puoleesi ihmiselle osoittamasi rakkauden tähden: salli meidän myös pitää kärsimyksesi Suuri viikko niin, että siinä kunniottaisimme suuria tekojasi ja sanomatonta sallimustasi kohtaamme, laulaen yhteen ääneen: Oi herra, kunnia sinulle.


title: Lasaruksen lauantai

text: Suuren paaston aikana, paastoajan ensimmäisestä päivästä alkaen, ortodoksisissa kirkoissa luetaan läpi Ensimmäinen Mooseksen kirja, mikä saatetaan päätökseen Lasaruksen lauantaita edeltävänä perjanati-iltana, jolloin luetaan kertomus Jaakobin kuolemasta ja hautaamisesta (1. Moos. 49:33-60:26). Myöhään perjantai-iltana kompletoriossa lauletaan Andreas Kreetalaisen "Lasaruksen herättämisen kanoni", joka on siitä harvinainen, että siihen sisältyvät kaikki yhdeksän veisua.


title: Lasaruksen lauantai

text: Tänä päivänä luettavat Raamatun kohdat ja laulettavat hymnit keskittyvät Lasaruksen herättämiseen, joka ennakoi Kristuksen ylösnousemusta ja samalla yleistä ylösnousemusta. Evankeliumin kertomusta tulkitsevat hymnit, jotka kuvaavat Kristuksen kahta luontoa: toisaalta hänen inhimillisyyttään kysyttäessä: "Mihin olette panneet hänet?" ja toisaalta hänen jumaluuttaan hänen käskiäessään Lasarusta nuosemaan haudasta. Lauantain aamupalveluksessa ja liturgiassa on poikkeuksellisesti useita osia, jotka muutoin kuuluvat vain sunnuntaille. Esimerkiksi "Pyhä Jumala" -hymnin ("trishagion") sijasta silloin lauletaan Galatalaiskirjeestä peräisin oleva kastehymni "Niin monta, kuin teitä on Kristukseen kastettu, te olette Kristukseen pukeutuneet." Joissakin kirkoissa on edelleen tapana kastaa aikuisena kristinuskoon kääntyneet juuri tänä päivänä.


title: Lasaruksen lauantai

text: Lasaruksen lauantai on perinteisesti päivä, jolloin erakot poistuvat pakopaikoistaan erämaista palatakseen luostareihin Suuren viikon palveluksiin. Monin paikoin Venäjän ortodoksisessa kirkossa liturgiset vaatteet tänä päivänä samoin kuin palmusunnuntaina ovat vihreitä, mikä symboloi elämän voittoa. Kreikan kirkossa on tapana sitoa palmujen lehdistä ristejä, joilla kirkot koristellaan palmusunnuntaiksi.


title: Lasaruksen lauantai

text: Vaikka 40-päiväinen suuri paasto ortodoksisen laskutavan mukaan päättyy jo edeltävänä perjantaina, Lasaruksen lauantaitakin pidetään paastopäivänä. Sen osalta paastomääräyksiä on kuitenkin lievennetty niin, että silloin voidaan syödä kaviaaria sekä munia, joita pidetään ylösnousemuksen symboleina ja jotka ennakoivat pääsiäistä, sekä kalojen mätiä, jotka kuvaavat sitä, kunka Lasaruksen herättäminen ennakoi Kristuksen ylösnousemusta, mitä päivän liturgiakin korostaa.


title: Lasaruksen lauantai

text: Ortodoksisissa maissa päivän perinteisiin kuuluu erityinen lazarakia-niminen leivonnainen, jollaisia syödään Lasaruksen lauantaina.


title: Lasaruksen lauantai

text: Serbiassa päivä tunnetaan nimellä Vrbica (Врбица), Bulgariassa nimellä Lazarovden (Лазаровден). Kummankin maan ortodoksisessa kirkossa se on merkittävä juhlapäivä. Koska näissä maissa ei kasva palmuja, siunataan siellä pajunoksia, jotka jaetaan uskoville. Oksiin sidotaan usein pieniä kelloja. Päivän perinteisiin kuuluu myös:


title: Lasaruksen lauantai

text:
Lasaruksen lauantain vietto sai alkunsa Jerusalemissa jo 300-luvulla. Silloin Betaniassa, Lasarium-nimisessä pyhäkössä pidettiin jumalanpalvelus. Juhlapäivän vanhaa alkuperää osoittavat myös Johannes Khrysostomoksen,
Augustinuksen ja heidän aikalaistensa saarnat. Erityisiä hymnejä ja kaanoneja tälle juhlapäivälle kirjoittivat 600- ja 700-luvuilla Andreas Kreetalainen, Kosmas Maiumalainen ja Johannes Damaskolainen, joiden hymnejä lauletaan vielä nykyäänkin.


title: Armand Forchério

text: Armand Forchério (s. 1. maaliskuuta 1941) on monacolainen entinen jalkapalloilija ja -valmentaja. Hän pelasi puolustajana.


title: Armand Forchério

text: Forchério pelasi AS Monacossa vuosina 1961–1972 ja oli mm. voittamassa vuoden 1963 Ranskan cupin ja Ligue 1:en. Hän edusti viimeisen pelivuotensa AC Arlesia ja valmensi sitä seuraavalla kaudella. Forchério valmensi myös AS Monacoa vuosina 1975–1977.


title: Ristin Tuki

text: Ristin Tuki ry on suomalaisen kristillisen Taivas TV7 -televisiokanavan taustalla toimiva yhdistys. Ristin Tuki toimii lahjoitusvarojen koordinoijana, julkaisee TV7 uutiset -lehteä ja tuottaa ohjelmia näytettäväksi TV7:ssä. Noin 70 prosenttia kanavan tuloista on lahjoitusvaroja, joita kanavan tukiyhdistys Ristin Tuki ry kerää. Yhdistys on perustettu vuonna 1986, sen kotipaikka on Espoo ja rek.nro 146.323.


title: Ristin Tuki

text: Suomessa tuotettavan ohjelman lisäksi yhdistys kustantaa TV7:n Jerusalemin toiminnan. Ristin Tuki ry:llä on myös taloudellinen vastuu Viron TV7:n toiminnasta.


title: Ryhmän esitys

text: Ryhmän esitys on ryhmäteoriassa käytetty tapa esittää abstrakti ryhmä vektoriavaruuksien lineaarimuunnoksina. Esityksiä voidaan käyttää erityisesti ryhmäelementtien esittämiseen matriiseina, jolloin ryhmäoperaatio voidaan esittää matriisitulona. Esitykset mahdollistavat monien ryhmäteoreettisten ongelmien palauttamisen lineaarialgebran ongelmiksi, jotka joissain tapauksissa voivat olla helpompia ratkaista. Ryhmien esityksiä käytetään mm. fysiikassa, jossa ne konkretisoivat symmetriaryhmän vaikutuksen fysikaalista systeemiä kuvaavien yhtälöiden ratkaisuihin.


title: Ryhmän esitys

text: Matemaattisesti esitys tarkoittaa homomorfismia ryhmästä (tietyn objektin) automorfismiryhmään. Mikäli objekti on vektoriavaruus, kyseessä on lineaariesitys. Usein ryhmän esityksestä puhuttaessa tarkoitetaan nimenomaan lineaariesitystä.


title: Ryhmän esitys

text:
Ryhmän esitysteoria jakautuu alateorioiksi kuvaamiensa ryhmien mukaan. Esimerkkeinä esitysteoriassa käsitellyistä ryhmistä ovat
äärelliset ryhmät, kompaktit ryhmät, Lie-ryhmät, lineaarialgebralliset ryhmät ja ei-kompaktit topologiset ryhmät.
Esitysteoria on riippuvainen käytettävän vektoriavaruuden tyypistä. Puhutaan äärellisistä ja ääretönulotteisista esityksistä riippuen kyseisen vektoriavaruuden dimensioista.


title: Ryhmän esitys

text: Ryhmän "G" esitys vektoriavaruudessa "V" (kunnan "K" yli) on ryhmähomomorfismi ryhmästä "G" yleiseen lineaariryhmään "GL(V)" "V":ssä.


title: Ryhmän esitys

text:
Toisin sanoen, ryhmän esitys on kuvaus
siten että


title: Ryhmän esitys

text: Vektoriavaruutta "V" kutsutaan esitysavaruudeksi ja sen dimensiota kutsutaan esityksen dimensioksi. Usein avaruutta "V" itseään voidaan suoraan kutsua esitykseksi, mikäli homomorfismi käy selväksi kontekstista.


title: Ryhmän esitys

text: Mikäli "V":n dimensio "n" on äärellinen, voidaan sille määritellä kanta ja identifioida "GL(V)" ryhmän "GL(n, K)" kanssa, joka on "n×n"-dimensioisten kääntyvien matriisien muodostama ryhmä kentän K yli.


title: Ryhmän esitys

text:
Kahden esityksen
ja
sanotaan olevan ekvivalentteja tai isomorfisia, mikäli on olemassa vektoriavaruusisomorfismi
siten että kaikille "g" ryhmässä "G"
Ekvivalentteja esityksiä merkitään formula_7.


title: Ryhmän esitys

text: Muita ryhmille määriteltäviä käsitteitä ovat mm. jatkuva esitys, uskollinen esitys sekä esityksen ydin.


title: Ryhmän esitys

text: Tarkastellaan kompleksilukua "u" = e. Tällä on ominaisuus "u" = 1. Syklisellä ryhmällä "C" = {1, "u", "u"} on esitys ρ avaruudessa C:


title: Ryhmän esitys

text: Tämä esitys on uskollinen, koska ρ on injektiivinen kuvaus.


title: Ryhmän esitys

text: "C":lle voidaan löytää isomorfinen esitys:


title: Ryhmän esitys

text: Ryhmä "C" voidaan myös esittää uskollisella esityksellä avaruudessa R seuraavasti:


title: Ryhmän esitys

text: jossa formula_11 ja formula_12.


title: Ryhmän esitys

text: Esitysavaruuden "V" aliavaruutta "W", joka on invariantti ryhmäoperaation suhteen, kutsutaan aliesitykseksi. Mikäli avaruudella "V" on täsmälleen kaksi aliesitystä, nimittäin nolla-dimensioinen aliavaruus sekä avaruus "V" itse, esityksen sanotaan olevan redusoitumaton (tai irredusoituva); mikäli sillä on ei-triviaali aliesitys (jonka dimensio ei ole nolla), esityksen sanotaan olevan redusoituva. Nolla-dimensioisen esityksen ei ajatella olevan sen paremmin redusoituva kuin irredusoituva.


title: Ryhmän esitys

text: Tietyin edellytyksin äärellisen ryhmän esitys voidaan muodostaa redusoitumattomien aliesitysten suorana summana.


title: Ryhmän esitys

text: Edellisessä esimerkissä kaksi ensimmäistä esitystä ovat molemmat hajotettavissa kahteen 1-dimensioiseen aliesitykseen (span{(1,0)} ja span{(0,1)}), kun taas kolmas annettu esitys on redusoitumaton.


title: Alain Cavalier

text: Alain Cavalier (s. 14. syyskuuta 1931 Vendôme, Ranska) on ranskalainen elokuvaohjaaja.


title: Alain Cavalier

text: Cavalier aloitti Édouard Molinaron ja Louis Mallen apulaisena, ja hänen ensimmäinen oma ohjauksensa oli lyhytelokuva "L’américain" vuodelta 1958. Cavalier’n ensimmäinen kokopitkä elokuva oli vuoden 1962 "Taistelu saarella". Hänen tunnetuin elokuvansa lienee vuoden 1968 "Levoton sydän", jonka pääosassa esiintyi Catherine Deneuve.


title: Alain Cavalier

text: Cavalier’n ensimmäiset elokuvat olivat poliittisia jännityselokuvia, mutta myöhemmin urallaan hän siirtyi filosofisiin teoksiin, joita ovat 1980-luvulla valmistuneet "Un étrange voyage" (1981) ja "Thérèse" (1986). "Thérèse" palkittiin Ranskassa parhaan elokuvan César-palkinnolla, ja Cavalier sai siitä parhaan ohjaajan Césarin.


title: Alain Cavalier

text: Cavalierin elokuva "Pater" kilpaili Cannesin vuoden 2011 elokuvajuhlien pääkilpailusarjassa.


title: Trioosifosfaatti-isomeraasi

text: Trioosifosfaatti-isomeraasi on entsyymi, joka katalysoi glykolyysissä ja glukoneogeneesissä dihydroksiasetonifosfaatin reversiibeliä isomeroitumista glyseraldehydi-3-fosfaatiksi. Trioosifosfaatti-isomeraasin entsyyminumero on EC 5.3.1.1 ja CAS-numero 9023-78-3.


title: Trioosifosfaatti-isomeraasi

text: Trioosifosfaatti-isomeraasi on dimeeri ja koostuu kahdesta samanlaisesta alayksiköstä. Entsyymin ytimen muodostavat kahdeksan samansuuntaista β-laskosta, joita ympäröi kahdeksan α-kierrettä. Tätä rakennetta kutsutaan αβ-tynnyriksi. Tynnyrirakenteen lisäksi entsyymissä on sen toiminnalle tärkeä 11 aminohaposta muodostunut silmukka. Ihmisellä entsyymin tuotantoa ohjaa yksi geeni kromosomissa 12p13.


title: Trioosifosfaatti-isomeraasi

text: Tärkeitä aminohappoja trioosifosfaatti-isomeraasin aktiivisessa kohdassa ovat glutamiinihappo ja histidiini. Dihydroksiasetonifosfaatti sitoutuu aktiiviseen kohtaan ja anionimuodossa oleva glutamiinihappo nappaa siltä happaman protonin C1-hiilestä. Histidiini stabiloi tilannetta muodostamalla vetysidoksen, ja sen sivuketjun imidatsolirengas luovuttaa protonin C2-hiileen liittyneelle karbonyylihapelle. Näin muodostuu välituotteena cis-geometrian omaava enedioli. Seuraavassa vaiheessa histidiinin sivuketju ottaa vastaan protonin C1-hiileen kiinnittyneeltä hydroksyyliryhmältä ja glutamiinihappo luovuttaa protonin C2-hiilelle. Näin muodostuva glyseraldehydi-3-fosfaatti vapautuu entsyymistä. Isomerisoituminen on luonteeltaan molekyylinsisäinen hapetus-pelkistysreaktio.


title: Trioosifosfaatti-isomeraasi

text: Kun dihydroksiasetonifosfaatti sitoutuu trioosifosfaatti-isomeraasin aktiiviseen kohtaa sulkee silmukka entsyymin. Tämän tarkoituksena on estää cis-enediolivälituotteen hajoaminen fosfaatti-ioniksi ja metyyliglyoksaaliksi. Tämä sivureaktio tapahtuisi ilman entsyymin aktiivisen kohdan sulkeutumista 100 kertaa nopeammin kuin isomeroituminen.


title: Trioosifosfaatti-isomeraasi

text: Isomeroitumisreaktion tasapaino on dihydroksidasetonifosfaatin puolella ja tasapainotilassa sitä on 22 kertaa enemmän verrattuna glyseraldehydi-3-fosfaattiin. Glyseraldehydi-3-fosfaattia kuluu kuitenkin nopeasti glykolyysin jatkoreaktioissa, joten tasapaino siirtyy Le Châtelier’n periaatteen mukaisesti glyseraldehydi-3-fosfaatin puolelle. Entsyymin K-arvo on lähellä dihydroksiasetonifosfaatin diffuusiokerrointa vedessä. Tämä tarkoittaa sitä, että entsyymin nopeuden rajoittava tekijä on substraatin diffundoituminen riittävän lähelle. Trioosifosfaatti-isomeraasi onkin yksi kineettisesti täydellisistä entsyymeistä ja reaktio tapahtuu aina, kun dihydroksiasetonifosfaatti sitoutuu siihen.


title: Trioosifosfaatti-isomeraasi

text: Sinkki-, rauta-, koboltti- ja kaliumioneiden on todettu aktivoivan hiivan trioosifosfaatti-isomeraasin toimintaa. Kaliumionien läsnä ollessa aktiivisuus on jopa 35 kertaa suurempi kuin ilman niitä. Entsyymiä inhibitoivat muun muassa ATP, fosfoglykolihappo sekä arsenaatti- ja arseniitti-ionit.


title: Trioosifosfaatti-isomeraasi

text: Entsyymin toiminnalle suotuisimmat olosuhteet vaihtelevat eliöittäin. Se toimii tehokkaimmin 25–50 °C:n lämpötilassa ja pH-alueella 6–8,4. Ihmisellä suotuisin pH trioosifosfaatti-isomeraasin toiminnalle on 7,4.


title: Trioosifosfaatti-isomeraasi

text: Trioosifosfaatti-isomeraasin tuotantoa ohjaavassa geenissä tunnetaan 14 mutaatiota. Yleisimmän mutaation seurauksena glutamiinihappo vaihtuu asparagiinihapoksi. Tämä johtaa epästabiiliin entsyymiin. Vähäinen trioosifosfaatti-isomeraasin määrä nostaa elimistön metyyliglyoksaalipitoisuutta, mikä aiheuttaa ylimääräistä proteiinien glykaatiota ja nitrosaatiota. Puutostilan oireita ovat hemolyyttinen anemia ja siitä aiheutuva keltatauti, lihasten heikkous ja motoristen kykyjen kehittymättömyys.


title: NGC 3109

text: NGC 3109 on epäsäännöllinen- tai spiraaligalaksi, joka kuuluu paikalliseen ryhmään. Se sijaitsee 4,200,000 valovuoden päässä Maasta, Vesikäärmeen tähdistössä. Galaksi on yksi Paikallisen ryhmän suurimmista, ja sen uskotaan olevan vuorovaikutuksessa Ilmapumpun kääpiögalaksin kanssa. Galaksin löysi John Herschel 24. maaliskuuta 1835 Etelä-Afrikassa.


title: NGC 3109

text: Tutkimalla galaksin punaisia jättiläisiä on havaittu, että sillä on poikkeuksellisen alhainen metallipitoisuus kuten Pienellä Magellanin pilvellä. Galaksin status on epävarma, ja teoriat vaihtelevat epäsäännöllisen galaksin ja pienen spiraaligalaksin välillä. Mikäli NGC 3109 on spiraaligalaksi, se on pienin Paikallisen ryhmän spiraaligalakseista.


title: Kissojen värit

text: Kissojen värit muodostuvat tummasta pigmentistä eli eumelaniinista ja kellertävästä pigmentistä eli feomelaniinista, jotka molemmat ovat melaniineja. Lisäksi kissojen väritys muodostuu pigmentin puutteesta eli valkoisesta. Kissat voivat olla monen värisiä, vaikka useissa rotumääritelmissä sallitut värit on rajattu muutamaan. Eri kissarotujen sallitut värit määritellään rekisteröivien kattojärjestöjen rekisteröintisäännöissä .


title: Kissojen värit

text: A-lokus vastaa kissan tabbykuvioinnista. Dominoiva A-alleeli mahdollistaa tabbykuvioinnin; resessiivinen a-alleeli aiheuttaa homotsygoottina tabbykuviottoman eli tasavärisen värityksen. A-tekijä aiheuttaa jokaisen karvan raidoittumisen. T-lokuksen genotyyppi määrittää, miten karvojen raidallisuus järjestyy, eli mikä tabbykuvio kissalla on.. Punaisilla kissoilla tabbykuvio näkyy myös A-lokuksen suhteen "ei-tabbyilla" yksilöillä, koska punainen väri ei riitä peittämään täydellisesti. Tällöin kuvio näkyy usein niin kutsuttuna haamukuviona. Myös ei-tabbyilla pennuilla kuviointi on usein näkyvissä ja haalistuu pennun kasvaessa. Aikuisena näkyvä haamukuvio on useimmilla kissaroduilla värivirhe.


title: Kissojen värit

text: B-lokus vastaa turkin eumelaniinin eli mustan pigmentin muodostumisesta. Sen alleeli B (musta) on ensimmäisen asteen dominoiva, b (suklaa) toisen asteen dominoiva, ja bl (kaneli) resessiivinen.


title: Kissojen värit

text: Naamiovärit periytyvät resessiivisesti, villityypin dominoiva alleeli C tuottaa ei-naamiovärisen värityksen. Lokuksen mutaatioalleelit aiheuttavat niin kutsuttuja naamiovärejä, joissa pigmenttiä muodostuu lämpötilan mukaan.


title: Kissojen värit

text: Naamiovärisillä kissoilla pigmenttiä muodostuu tyypillisestui naaman ja "kärkien" eli hännänpään, korvien ja tassujen alueilla, burmanaamiovärisillä myös jonkin verran vartalolla. Lokus vastaa myös silmien vaaleudesta. Lokuksen alleelit ovat C (ei-naamio); cs (siamilaisnaamio) ja cb (burmanaamio); sekä hyvin harvinaiset ca (sinisilmäinen albiino) ja c (punasilmäinen albiino).


title: Kissojen värit

text: C-alleeli dominoi epätäydellisesti C:a, ja CC-genotyypin kissat ovatkin väriltään siamilais- ja burmanaamiovärityksen välimuotoa. Väritystä kutsutaan tonkineesinaamioksi tai minkiksi. Silmät ovat vihreät tai turkoosit.


title: Kissojen värit

text: D-lokus vastaa kissan turkin tummuusasteesta. Sen alleeli D on dominoiva suhteessa d:hen. Resessiivinen d-alleeli saa aikaan diluutiovärityksen.


title: Kissojen värit

text: E-lokuksen norjalaisilla metsäkissoilla esiintyvä resessiiviseti periytyvä mutaatio e aiheuttaa eumelaniinin korvautumisen feomelaniinilla kissan ikääntyessä. Pentuna musta tai sininen kissa muuttuu kasvaessaan kullankeltaiseksi. Väritys on englanniksi "amber" eli "meripihka". Mutaatio on jäljitetty vuonna 1981 syntyneeseen naaraaseen. O-tekijän vaikutus on e-tekijän suhteen epistaattinen, joten jos kissalla on O-tekijä (eli se on punainen tai kilpikonnavärinen), e-tekijällä ei ole vaikutusta väritykseen.


title: Kissojen värit

text: G-lokuksen pyhillä birmoilla esiintyvä resessiiviseti periytyvä mutaatio g aiheuttaa kissan tassuihin rodun rotumääritelmän edellyttämät valkoiset "lapaset". Mutaatio on jäljitetty KIT-geeniin ja sitä esiintyy harvinaisena myös muun muassa ragdolleilla, egyptin mauilla, maine cooneilla, manxeilla, siamilaisilla ja turkkilaisilla vaneilla. Valkotassuisilla ragdolleilla ei kuitenkaan läheskään aina ole G-tekijää.


title: Kissojen värit

text: Hopeaväritys periytyy dominoivasti . I-tekijä rajoittaa karvan pigmentoitumisen sen kärkeen; juuri jää hopeanvalkoiseksi. Pigmentoituneen osuuden suuruus karvassa riippuu kissan kuvioinnista ja perimästä. Jalostuksella on saatu vakiinnutettua eriasteisia hopea/savupigmentoitumisasteita. Yleensä kuviotonta hopeaa kutsutaan savuksi ja tabbykuvioista hopeatabbyksi.


title: Kissojen värit

text: O-lokuksen dominoiva alleeli O muuttaa kissan mustan pigmentin punaiseksi. Diluutiopunainen väritys on nimeltään "kerma".


title: Kissojen värit

text: O-lokus sijaitsee X-kromosomissa. Koska uroksella on vain yksi X-kromosomi, se on aina väriltään punainen jos emältä peritty X-kromosomi sisältää O-lokuksessa dominoivan alleelin. Genotyypiltään se on lokuksen suhteen O-. Naaraskissan genotyyppi voi olla joko heterotsygootti (kilpikonna) tai homotsygootti (punainen).


title: Kissojen värit

text: Kilpikonnavärityksessä kissan pigmentti on osittain punaista ja osittain mustaa. Musta pigmentti voi kissan B-lokuksen genotyypin mukaisesti saada eri sävyjä. Sekä mustaan että punaiseen pigmenttiin vaikuttaa kissan genotyyppi D-lokuksen suhteen.


title: Kissojen värit

text: Silloin tällöin syntyy kilpikonnaväritteisiä uroksia. Yleensä niiden takana on geenivirhe, eli kissalla on kaksi X-kromosomia ja Y-kromosomi (XXY).


title: Kissojen värit

text: Kaikki kissat kantavat T-lokuksessa jotain tabbykuviota. Kissalla pitää olla ainakin yksi agoutigeeni A, jotta tabbykuvio tulee näkyviin.


title: Kissojen värit

text: Täplikkyys ei ole T-lokuksen alleeli, vaan erillinen modifioija, joka liittyy T-lokuksen toimintaan hajottamalla perittyä kuviota. Tiikerikuvion ohessa mahdollisesti periytyvä ds-modifioija hajottaa kuvion täpliksi. Mikäli ds-modifioija periytyy kummaltakin vanhemmalta, täplikäs kuvio on puhdas. Niin sanottu huono tiikeri eli vain osittain täpliksi hajonnut tiikeritabbykuvio syntyy, kun kissa perii ds-modifioijan vain toiselta vanhemmaltaan.


title: Kissojen värit

text:
Ruskean pigmentin variaatiota kutsutaan rufismiksi . Rufismin määrä määrittelee värisävyn lämpimyyden tabbykuvioisen kissan turkissa. Rufismi periytyy todennäköisesti polygeneettisesti.
Joillakin roduilla kasvatuksessa pyritään tuottamaan kissoja, jotka olisivat erityisen lämpimän tai kylmän sävyisiä.


title: Kissojen värit

text: Kissoilla esiintyvät valkoiset laikut periytyvät dominoivasti . Valkolaikut on joissakin rekistereissä jaettu kolmeen ryhmään: van, harlekiini ja kaksivärinen. Rotukissoilla pyritään usein kasvattamaan symmetrisiä kuviointeja, mutta vapaasti lisääntyvillä kissoilla laikut ovat monesti satunnaisemmin sijoittuneita.


title: Kissojen värit

text: Varsinaisen valkokirjavuuden lisäksi kissoilla esiintyy joskus kaulassa pieni valkoinen täplä, jota kutsutaan myös medaljongiksi. Medaljongin periytymisestä ei ole tarkkaa tietoa, ja sen saattaa aiheuttaa jokin muu tai useampi geeni.


title: Kissojen värit

text: W-lokus vastaa kokovalkoisesta värityksestä. Valkoisuustekijä W on dominoiva. Valkoinen peittää alleen muiden lokusten genotyypin mukaisesen värityksen.


title: Hari Khadka

text: Hari Khadka (s. 11. maaliskuuta 1976 Kathmandu) on nepalilainen entinen jalkapalloilija, joka pelasi hyökkääjänä. Hän edusti seuratasolla muun muassa meksikolaista CF Atlantea. Khadka pelasi Nepalin maajoukkueessa 20 ottelua ja teki niissä kolme maalia. Hän osallistui muun muassa vuoden 2002 MM-kisojen karsintoihin, joissa hän onnistui maalinteossa kahdesti.


title: Colin McKay

text: Colin McKay (s. 29. elokuuta 1975, Saskatchewan, Kanada) on ammattirullalautailija North Vancouverista, Brittiläisestä Kolumbiasta, Kanadasta. Hänen sponsorinaan toimii Plan B Skateboards.


title: Missionuoret

text: Missionuoret (Youth With A Mission, YWAM) on kansainvälinen kirkkokuntiin sitoutumaton kristillinen lähetysjärjestö, joka toimii yli seurakuntarajojen.


title: Missionuoret

text: Missionuoret on perustettu vuonna 1960 ja järjestön tavoite oli silloin saada nuoret mukaan lyhytaikaisille lähetysmatkoille. Nykyään YWAM on yhä keskittynyt nuoriin, mutta sen lisäksi toiminnassa on mukana ihmisiä kaikista ikäryhmistä.


title: Missionuoret

text: Missionuoret toimii yli tuhannessa kohteessa yli 180 maassa ja sillä on noin 18 000 työntekijää.


title: Missionuoret

text: Suomessa YWAM:n toiminta alkoi vuonna 1972, jolloin suomalaisia nuoria osallistui Münchenin olympialaisten yhteydessä järjestettyyn aktioon. Suomessa Youth With A Mission järjestäytyi virallisesti vuonna 1977 nimellä Lähetysnuoret. Vuonna 1994 yhdistyksen nimeksi vaihtui Missionuoret – Youth With A Mission Finland ry. Merkittävä osa Missionuorten työtä on King's Kids -toiminta, joka tavoittaa vuosittain noin tuhat lasta ympäri Suomea.


title: Missionuoret

text: 2000-luvulla Missionuorten työ Suomessa on kasvanut nopeasti. Tällä hetkellä koulutus- tai muuta toimintaa on Siilinjärvellä, Helsingissä, Perheniemessä, Rovaniemellä ja Evijärvellä.


title: Samuel Olivas

text: Samuel Olivas (s. 24. joulukuuta 1974) on nicaragualainen entinen jalkapalloilija, joka pelasi keskikenttäpelaajana. Hän edusti koko uransa Nicaraguan pääsarjassa pelannutta Real Estelía. Olivas pelasi maajoukkueessa kolme ottelua, vuonna 2000 karsinnoissa MM-kisoihin 2002.


title: Shashi Kapoor

text: Shashi Kapoor (, oik. Balbir Raj Prithviraj Kapoor; 18. maaliskuuta 1938 Kalkutta – 4. joulukuuta 2017 Mumbai) oli intialainen elokuvanäyttelijä, -tuottaja ja -ohjaaja. Hän näytteli monissa hindinkielisissä elokuvissa ja muutamissa englanninkielisissä elokuvissa. Hän kuului Kapoorin näyttelijäsukuun. Hän oli Prithviraj Kapoorin poika, Raj Kapoorin ja Shammi Kapoorin veli, Jennifer Kendalin leski sekä Karan Kapoorin, Kunal Kapoorin ja Sanjana Kapoorin isä.


title: Shashi Kapoor

text: Intian valtio myönsi Kapoorille Padma Bhushan -palkinnon vuonna 2011.


title: Montako minua on?

text: Montako minua on? Matkoja filosofiaan () on Richard David Prechtin vuonna 2007 ilmestynyt kirja filosofiasta. Kirjan luvut on järjestetty filosofi Immanuel Kantin esittämien kysymysten mukaan.


title: Montako minua on?

text: Mitä minä voin tietää?Miten minun tulee toimia?


title: Montako minua on?

text: Tarvitsemmeko muita ihmisiä? – Miksi me autamme muita? – Miksi minun kuuluu olla hyvä? – Voinko haluta, mitä haluan? – Onko aivoissa moraalia? – Kannattaako minun olla hyvä? – Onko moraali synnynnäistä? – Saako ihmistä tappaa? – Onko abortti moraalinen teko? – Onko kuolinapu sallittu? – Saako eläimiä syödä? – Kuinka suhtautua ihmisapinoihin? – Miksi luontoa pitää suojella? – Saako ihmisiä kopioida? – Mihin lisääntymislääketiede johtaa? – Mitä aivotutkimus saa tehdä?


title: Montako minua on?

text: Mitä minä saan toivoa?


title: Montako minua on?

text: Onko Jumala olemassa? – Löytyykö luonnosta järkeä? – Mitä on rakkaus? – Mitä on vapaus? – Tarvitsemmeko me omaisuutta? – Mikä on oikeudenmukaista? – Mitä on onnellinen elämä? – Voiko onnellisuuteen oppia? – Onko elämällä jokin tarkoitus?


Yleisurheilun alle 20-vuotiaiden Euroopan-mestaruuskilpailut ovat Euroopan yleisurheiluliiton järjestämät yleisurheilukilpailut. Kilpailuihin osallistuvat kilpailijat saavat olla korkeintaan 19-vuotiaita kilpailuvuoden 31. joulukuuta. Ensimmäiset alle 20-vuotiaiden Euroopan-mestaruuskilpailut järjestettiin vuonna 1970 ja toiset kolme vuotta myöhemmin. Toisen kerran jälkeen niitä on järjestetty kahden vuoden välein.


title: Download to Donate

text: Download to Donate on Linkin Park -yhtyeen vuonna 2005 perustaman, luonnonkatastrofien uhreja auttavan Music for Relief -hyväntekeväisyysjärjestön projekti. Toistaiseksi projekti on julkaissut kolme kokoelma-albumia: kaksi tukeakseen vuonna 2010 tapahtuneen Haitin maanjäristyksen uhreja sekä yhden tukeakseen vuonna 2011 tapahtuneen Sendain maanjäristyksen ja tsunamin uhreja. Useat artistit ovat tehneet kappaleita kokoelma-albumeita varten, ja ihmisiä on kannustettu lataamaan musiikkia tukeakseen katastrofien uhreja.


title: Download to Donate

text: Download to Donate for Haiti on Music for Reliefin kokoelma-albumi, jota on tehty yhteistyössä United Nations Foundationin, Habitat for Humanityn sekä Dave Matthews Bandin BAMA Worksin kanssa. Kokoelma-albumin avulla on kerätty yhteensä 270 000 dollaria 115 000 latauksesta.


title: Download to Donate

text: "Download to Donate for Haitin" päivitetty versio, "Download to Donate for Haiti V2.0" julkaistiin 11. tammikuuta 2011.


title: Download to Donate

text: Download to Donate: Tsunami Relief (joskus myös nimellä Download to Donate for Japan) on Music For Relief -järjestön kokoelma-albumi, jonka tuotot menevät Pelastakaa Lapset -järjestön kautta Sendain maanjäristyksen ja tsunamin uhreille. Se julkaistiin 22. maaliskuuta 2011.


title: Konishi Yukinaga

text: Konishi Yukinaga (, 1555 – 6. marraskuuta 1600) oli Sengoku-kaudella elänyt japanilainen kristitty daimio, joka hallitsi lähes koko Amakusan saaristoa. Hän palveli Toyotomi Hideyoshia, ja toimi ensimmäisen divisioonan kenraalina tämän aloittamassa Korean kampanjassa. Kampanjan aikana Yukinaga keräsi mainetta lukuisilla voitoillaan, sekä valtaamalla Soulin ja Pjongjangin kaupungit japanilaisten haltuun.


title: Konishi Yukinaga

text: Hideyoshin kuoltua Yukinaga liittyi Ishida Mitsunarin johtamaan Länsi-Japanin klaanien muodostamaan liittoumaan Tokugawa Ieyasua vastaan. Liittouma koki tappion Sekigaharan taistelussa vuonna 1600, ja vangiksi joutunut Yukinaga teloitettiin.


title: Konishi Yukinaga

text: Yukinaga oli rikkaan sakailaisen lääkekauppiaan poika. Muistona sukujuuristaan Yukinaga käytti myöhemmin tunnuksenaan (uma-jirushi) suurta paperista apteekkarin pussia. Hänen vanhempansa kastettiin varhaisten käännynnäisten joukossa 1560, kun kristinusko alkoi juurtui japanilaiseen yläluokkaan. Jesuiitat kastoivat Yukinagan kuitenkin vasta vuonna 1583 nimellä Agostinho, eikä hän luultavasti tästä syystä omaksunut kaikkia kristittyjä vaikutteita elämäänsä. Hänet kuitenkin tunnettiin kastamisensa jälkeen hyväntekijänä, ja Yukinaga lahjoitti rahaa useisiin kohteisiin, kuten Osakan spitaalisten turvapaikkaan.


title: Konishi Yukinaga

text: Yukinaga astui Hideyoshin palvelukseen vuonna 1581, ja oli jo varhain mukana Ōtan linnan valtauksessa. Vuonna 1587 Kyūshūn kampanja aikaan Yukinagan tehtävänä oli kapinan tukahduttaminen Higon provinssissa. Tästä hänet palkittiin läänityksellä, joka sisälsi puolet provinssista sekä Udon linnan.


title: Konishi Yukinaga

text: Kun Hideyoshi aloitti Korean kampanjansa, Yukinaga lähetettiin johtamaan ensimmäisiä valloitusjoukkoja. Hän toimi ensimmäisen divisioonassa, ja toi mukanaan 7000 miehen armeijan. Hänen lisäkseen divisioonassa komentajina toimivat Matsuura Shigenobu sekä kristityt daimiot Sō Yoshitoshi, Arima Harunobu ja Ōmura Yoshiaki. Lisäksi suurin osa daimioiden sotilaista olivat uskonnoltaan kristittyjä. Ennen varsinaisten taisteluiden alkua, Yukinagalla oli komennettavanaan ensimmäiset joukkojenkuljetusalukset. Koska nämä alukset olivat hitaita eivätkä kykenisi puolustautumaan Korean laivastoa vastaan, Yukinagan oli määrä odottaa lisäjoukkoja ennen etenemistä. Yukinaga kuitenkin päätti ottaa tietoisen riskin tavoitteenaan yllättää korealaiset maihinnousulla ennen kuin nämä ehtisivät muodostaa kunnollista puolustusta, ja komensi alukset liikkeelle. Yukinagan yritys onnistui, sillä korealaiset alukset eivät hyökänneet.


title: Konishi Yukinaga

text: Japanilaiset rantautuivat Busaniin 23. toukokuuta 1592, ja maissa komennon otti alueeseen perehtynyt Sō Yoshitoshi, joka johti kaupungin linnan piiritystä. Yritettyään ensin epäonnekkaasti suostutella korealaisia antautumaan, Sō lähetti musketein varustautuneet sotilaat hyökkäykseen. Tämä eskaloitui nopeasti verilöylyksi, ja suurin osa linnan väestä tapettiin eläimiä myöten. Sen sijaan japanilaisten tappiot olivat vähäisiä. Busanin taistelun aikaan Yukinaga jatkoi etenemistä rannikkoa pitkin, ja valtasi Dadaejinin sekä Dongnaen linnoitukset.


title: Konishi Yukinaga

text: Yukinagan oli määrä miehittää japanilaisten rantautumispaikka, ja odottaa muiden joukkojen saapumista, mutta Yukinaga päätti jatkaa matkaansa kohti Soulia. Lisäjoukkojen komentaja Katō Kiyomasa ei ollut mielissään asetoverinsa teosta, ja lähti nopeasti tämän perään rantauduttuaan. Heidän perässään kulki myös Kuroda Nagamasa, joka oli rantautunut Pusanin länsipuolelle.


title: Konishi Yukinaga

text: 3. kesäkuuta Yukinaga kohtasi kenraali Yi Iin Sangjun taistelussa. Ii johti pientä ratsuväen osastoa sekä 900 maanviljelijän joukkoa, jonka tarkoituksena oli estää Chungjun valtaus. Lyhyen kahakan jälkeen korealaiset kuitenkin pakenivat, ja Yi Ii raportoi japanilaisten etenemisestä kenraali Sin Ipille. Sin Ip päätti kohdata vastustajansa Tangumdaen kukkuloilla, ja sijoitti sotilaansa Han-joen varrelle niin etteivät nämä voisi paeta. Taistelu oli joka tapauksessa jälleen voitokas japanilaisille, jotka Yukinaga oli levittänyt laajalle alalle, jotta hänen armeijansa olisi näyttänyt entistä suuremmalta. Edes Ipin ratsunmiesten armeija ei kyennyt rikkomaan japanilaisten rivejä, ja kenraali menehtyi sotilaittensa joukossa.


title: Konishi Yukinaga

text: Huolimatta jatkuvista voitoista, japanilaisten komentajien välillä oli paljon erimielisyyksiä. Erityisesti kristityn Yukinagan ja samurain arvoja painottaneen Katō Kiyomasan välillä oli jatkuvaa kilpailua ja riitelemistä. Tangumdaen voiton myötä ärtynyt Kiyomasa jopa pilkkasi Yukinagan kauppiasjuuria, ja Yukinagan alaiset saivat vaivoin hillittyä Yukinagaa, jotta tämä ei olisi nostanut miekkaa liittolaistaan vastaan.


title: Konishi Yukinaga

text: Tangumdaen taistelun jälkeen Soulin korealaiset pakenivat lähestyneitä japanilaisia, ja kaupunki oli helposti vallattavissa. Yukinaga ehti kaupunkiin ensin, koska löysi nopeasti sopivan paikan ylittää Han-joen. Joidenkin väitteiden mukaan hän rikkoi sillan takanaan hidastaakseen kilpakumppaniaan, mutta todennäköisemmin sen olivat tehneet korealaiset. Joka tapauksessa Kiyomasa joutui rakentamaan lauttoja ylittääkseen joen samalla kun Yukinagan liput jo koristivat muuria. Kiyomasan häpeää lisäsi se, että hän joutui suostuttelemaan Yukinagaa päästämään joukkonsa kaupunkiin.


title: Konishi Yukinaga

text: Kaksi viikkoa myöhemmin Yukinaga ja Kiyomasa lähtivät etenemään kohti pohjoista. He eivät kokeneet juurikaan vastarintaa ennen Imjin-jokea, jonka toisen rannan korealaiset olivat miehittäneet. Koska joen ylittäminen olisi vaatinut liikaa miestappioita, japanilaiset päättivät esittää perääntyvänsä kohti Munsania. Korealaiset lähtivät pian japanilaisten perään epäorganisoidusti, ja joutuivat japanilaisten väijytykseen. Taistelun seurauksena korealaiset kokivat suuria tappioita, ja pakenivat paikalta. Tämä avasi japanilaisille vapaan reitin kohti Pjongjangia, jota kohti Yukinagan joukot lähivät marssimaan. Kiyomasa puolestaan lähti joukkoineen etenemään kohti koillista tarkoituksenaan saavuttaa kaksi paennutta korealaista prinssiä.


title: Konishi Yukinaga

text: Yukinagan päästyä Taedong-joelle, Pjongjangin välittömään läheisyyteen, hän leiriytyi ja yritti jälleen neuvotella korealaisten kanssa. Nämä kuitenkin vastasivat hyökkäämällä japanilaisten leiriin yöllä, ja onnistuivat tekemään jonkin verran vahinkoa. Japanilaiset saivat tilanteesta jälleen otteen, kun Konishiin liittynyt Kurodan armeija ajoi korealaiset pakoon. Veneensä menettäneet korealaiset kahlasivat joen yli, ja huomaamattaan näyttivät japanilaisille parhaat ylityspaikat. Myös kaupunkiin jääneet sotilaat pakenivat, ja jättivät kiireessä muonavarantonsa japanilaisten käytettäväksi.


title: Konishi Yukinaga

text: Korealaiset eivät hyväksyneet Pjongjangin menettämistä, ja yrittivät vallata kaupungin takaisin yhdessä Ming-dynastian sotilaiden kanssa. Japanilaiset kokivat suuria menetyksiä luultuaan hyökkäävää armeijaa huomattavasti suuremmaksi, mutta totuuden selvittyä houkuttelivat vastustajansa kaupungin sisälle, ja väijyttivät heidät siellä. Tästä huolimatta japanilaiset kokivat taistelussa huomattavia tappioita, eikä taistelun jälkeistä tilannetta helpottaneet jatkuvat muonitusongelmat. Yukinaga ymmärsi japanilaisten edenneen liian pitkälle, ja alkoi pohtia vetäytymistä.


title: Konishi Yukinaga

text: Vuoden 1593 alussa Li Rusongin johtamat korealaiset ja kiinalaiset joukot hyökkäsivät jälleen Pjongjangiin, mutta tällä kertaa toivat mukanaan suuremman armeijan. Kiivaan taistelun aikana Yukinaga sai mahdollisuuden vetää joukkonsa kaupungista, ja hän tarttui tähän. Hän johti armeijansa ulos kaupungin eteläisistä porteista, ja marssitti nämä jäätyneen Taedong-joen yli. Yukinagan harmiksi lähimmät varuskunnat olivat myös paenneet, ja vieneet tarpeelliset muonavarat menneessään, joten hän joutui etsimään näitä yhä etelämmästä. Lopulta he palasivat takaisin japanilaisten hallitsemaan Souliin. Yukinagaa seuranneet kiinalaiset eivät olleet halukkaita taistelemaan japanilaisia vastaan, ja samalla pelkäsivät pohjoisesta palaavan Kiyomasan saartamiksi.


title: Konishi Yukinaga

text: Japanilaisten olot Soulissa olivat tukalat, sillä ruuasta oli jatkuvasti pulaa, ja taudit olivat yleisiä. Japanilaiset kenraalit pyysivät Hideyoshia olemaan lähettämättä lisäjoukkoja, koska näille ei riittäisi ravintoa. Lisäksi korealainen amiraali Yi Sun-sin oli japanilaisten sisämaakampanjan aikaan vallannut rannikkokaupunkeja takaisin, ja samalla tuhosi Japanista Koreaan yrittäneitä muonitusaluksia. Tämän johdosta japanilaiset alkoivat suunnitella perääntymistä, ja saivat tähän luvan Hideyoshilta.


title: Konishi Yukinaga

text: Japanilaisista rauhaa lähti neuvottelemaan Yukinaga, joka neuvotteluiden aluksi vapautti kaksi Kiyomasan vangitsemaa prinssiä. Vaikka Konishilla ei ollutkaan suoranaisia valtuuksia päätösten tekemiseen, hän halusi saada rauhan aikaan mahdollisimman nopeasti, ja lupasi japanilaisten perääntyvän Koreasta. Hän jopa myöntyi Mingin esitykseen siitä, että Hideyoshi nimitettäisiin Japania hallitsevaksi vasallikuninkaaksi, mikä vastasi Korean hallitsijan asemaa. Tätä japanilaiset eivät kuitenkaan kertoneet Hideyoshille itselleen, joka luuli yhä tilanteen ollen hänen hallinnassaan. Rauhanneuvotteluiden päätteeksi japanilaiset perääntyivät Busaniin, mutta eivät poistuneet täysin niemimaalta.


title: Konishi Yukinaga

text: Rauhansopimusta seuranneena ajanjaksona Yukinaga toimi yhä oleellisena osana maiden välisten suhteiden hoitamisessa. Hän pyrki pitämään rauhansopimuksen ehdot pois Hideyoshin tiedosta, ja samalla muutti Hideyoshin viestejä kiinalaisille. Lokakuussa 1596 kiinalaiset lähettiläät saapuivat Japaniin tuomaan lahjoja Hideyoshilla, ja tälle viimein selvisi hänen asemansa "Japanin kuninkaana". Raivostunut Hideyoshi tuhosi saamansa lahjat, ja karkotti kiinalaisten saattueen. Hän ei kuitenkaan käskenyt Yukinagaa suorittamaan seppukua neuvonantajiensa pyynnöstä. Sen sijaan Yukinaga lähetettiin jälleen Koreaan komentamaan japanilaisten toista hyökkäystä niemimaalle.


title: Konishi Yukinaga

text: Vuonna 1598 heikentynyt Hideyoshi nimitti viisi sijaishallitsijaa, viiden vanhemman neuvoston, joiden tuli hallita maata kunnes hänen poikansa Hideyori olisi tarpeeksi vanha. Samana vuonna Hideyoshi menehtyi, ja pitkään kestänyt hanke Korean valtaamiseksi lopetettiin. Neuvoston jäsenten välille syntyi kuitenkin pian erimielisyyksiä, ja lopulta he jakautuivat kahteen leiriin Tokugawa Ieyasun ja Ishida Mitsunarin taakse. Tämä hajotti samalla myös suurimman osan Japanin daimioista kahteen leiriin. Yukinaga valitsi useimpien kristittyjen daimioiden tapaan kristinuskolle myönteisemmän Mitsunarin, johon liittyivät myös muun muassa Ukita Hideie, Mōri Terumoto, Ōtani Yoshitsugu sekä suuri osa läntisen Honshūn daimioista. Tokugawan puolelle asettuivat puolestaan muun muassa Daten, Mogamin ja Maedan klaanit, jotka olivat pääasiassa Itä-Japanista.


title: Konishi Yukinaga

text: Vuonna 1600 osapuolet kohtasivat Sekigaharan taistelussa, joka loppui Tokugawan johtaman Itä-Japanin liittouman voittoon. Yukinaga joutui hävityn taistelun päätteeksi vangiksi eikä kristittynä suostunut seppukuun, joten hänet teloitettiin. Ennen kuolemaansa Yukinaga lähetti viestin vaimolleen Justalle, jossa hän kehotti palvelemaan Jumalaa uskollisesti. Hän myös pyysi itselleen pappia, mutta tähän ei suostuttu. Yukinagan kuoltua hänen läänityksensä annettiin Tokugawan palvelukseen astuneelle Katō Kiyomasalle. Yukinagan linnassa olleet joukot antautuivat kuitenkin vasta kuukausien piirityksen jälkeen saatuaan varmistuksen herransa kuolemasta. Hänen vanhin poikansa teloitettiin ja Koreasta tuoma ottotytär Julia lähetettiin maanpakoon. Yukinagan toisen pojan kohtalosta ei ole varmaa tietoa, mutta hänen huhuttiin selvinneen ja alkaneen buddhalaiseksi munkiksi. Yukinagan tytär Maria oli avioliitossa Sō Yoshitoshin kanssa, mutta Yoshitoshi jätti kristinuskon Sekigaharan taistelun jälkeen ja erosi vaimostaan, joka pakeni Nagasakiin.


title: Konishi Yukinaga

text: Japanissa Yukinagan nimi unohdettiin pitkäksi aikaa, koska hän oli taistellut Ieyasua vastaan. Sen sijaan Euroopassa hänen kunniakseen pidettiin hautajaispuhe, nimellä "Argomento della Tragedia Intitolata Agostino Tzunicamindano re Giapponese", jonka vuonna 1607 kirjoitettu kopio on yhä tallessa Genovassa.


title: Insuliinireseptori

text: Insuliinireseptori on solun kalvoproteiini, jonka aktivoi insuliini. Insuliinireseptorit säätelevät solujen energiantuotantoa sekä sokeri- ja rasva-aineenvaihduntaa insuliinitasojen ohjaamina. Insuliinireseptorit ovat luokan II tyrosiini-kinaasi-reseptoreita.


title: Insuliinireseptori

text: Insuliinireseptorin koodaa ihmisen geeni INSR.


title: Insuliinireseptori

text: Insuliinireseptori koostuu kahdesta alfa- ja beeta-yksiköstä. Insuliinireseptoreiden rakenteesta on useita tutkimustuloksia.


title: Insuliinireseptori

text: Useiden tutkimusten mukaan se muistuttaa muodoltaan Y tai T-kirjainta, alfayksiköiden muodostaessa solun ulkopuoliset yläosan sakarat, ja solukalvon sisään kulkevan beeta-yksikön muodostaessa vertikaalisen varren. Se on noin 12 nanometriä leveä ja 20 nanometriä korkea. Insuliini kiinnittyy alfa-yksiköiden muodostamaan haaraan. Joidenkin tutkimustulosten mukaan reseptorit ovat muodoltaan pallomaisia, ja niihin voi kiinnittyä kaksi insuliinimolekyyliä.


title: Insuliinireseptori

text:
Insuliinireseptorin tehtävänä on ohjata veren sokeria siirtävät proteiinit kuten SLC2A4 solukalvoille, ja ohjata näiden reseptoreiden suorittamaa glukoosi-sokerin siirtoa soluihin, sekä lisäksi ohjata glykogeenin synteesiä, ohjata glykolyysiä sekä ohjata rasvahappojen synteesiä.
Insuliinireseptorin aktivoi siihen kiinnittyvä insuliini. Se aktivoi glukoosiaineenvaihdunnasta ja sen siirtämisestä vastaavien proteiinien toimintaa, insuliiniaineenvaihduntaan liittyvien geenien aktivaatiota sekä glykogeenin synteesiä GSK-3-proteiinin kautta. Insuliinin toimintamekanismia molekyylitasolla ei vielä täysin tunneta.


title: Insuliinireseptori

text: Insuliinireseptorin aktivoituessa sen sisältämään tyrosiiniin liittyy fosforiryhmä, eli se fosforyloityy. Se viestii toissijaisen viestijärjestelmän kautta, johon kuuluvat tyrosiinikinaasit IRR ja kasvutekijä IGF-1. Se myös viestii glukoosia siirtävien GLUT4-proteiinien siirtymistä solukalvolle.


title: Insuliinireseptori

text: Insuliinireseptorin aktivoitumisen seurauksena tapahtuu seriini-treoniini-fosforylaatioreaktioita, joiden seurauksena muodostuvat substraattiproteiinit IGF-1-IGF-4. Tyrosiini-kinaasit reseptorista aktivoivat substraattiproteiineja ja geenien ilmenemistä. Substraattiproteiinien aktivaatio liittyy joukkoon muita proteiini-kinaasijärjestelmiä, kuten PI 3 -kinaasi, joista seuraa inositolien tuotantoa.


title: Insuliinireseptori

text: Insuliinireseptori viestii aktivaatiosignaalin ainakin yhdeksään tällaiseen substraattiproteiiniin. Niihin kuuluvat mm. IRR ja GAB-1. Insuliinireseptorin aktivoitumisesta seuraava välittäjäproteiini, esimerkiksi IGF-kinaasi, aktivoi näitä muita substraattiproteiineja, eli fosforyloi kohdeproteiinien tyrosiinin hydroksyyliryhmän. Kohdeproteiineja ovat mm. G-proteiinit, fosfotyrosiinifosfataasi-entsyymi ja sytoplasmassa esiintyvä tyrosiinikinaasi. Fosforylaatio- ja defosforylaatio-reaktiot siis säätelevät näiden entsyymien toimintaa ja myös niiden sijaintia solussa.


title: Insuliinireseptori

text: Katsotaan, että insuliinireseptorin aktivaation jälkeen yleensä tapahtuva endosytoosi on insuliinireseptorin ominaisuus.


title: Insuliinireseptori

text: Insuliinin sitouduttua insuliinireseptoriin voi insuliini joko vapautua tai päätyä hajotettavaksi moninaisia reittejä pitkin.


title: Insuliinireseptori

text: Reseptori voi suoraan vapauttaa insuliinin tai reseptori hajottaa insuliinin solukalvolla, jolloin sen hajoamistuotteet jäävät solun ulkopuolelle.


title: Insuliinireseptori

text: Vaihtoehtoisesti, insuliinireseptori ja siihen kiinnittynyt insuliini voi siirtyä endosytoottisesti solukalvolta solun sisään endosomi-rakkulassa. Endosomissa insuliini hajoaa, ja sen hajoamistuotteet päätyvät joko solun omaan käyttään tai diasytoottisesti solun ulkopuolelle. Insuliinireseptori päätyy takaisin solukalvolle palautuen alkuperäiseen tilaansa.


title: Insuliinireseptori

text: Insuliinin noin 71 minuutin elinkaaresta se kiertää elimistössä, muun muassa verenkierrossa, 3 minuuttia. Loppuajan insuliini on kiinnittyneenä reseptoreihin. Valtaosa insuliinista on sitoutuneena maksan reseptoreihin. Merkittävä osa insuliinista vapautuu reseptoreista takaisin verenkiertoon.


title: Insuliinireseptori

text: Insuliinin hajottamisesta elimistössä vastaavat pääosin maksa ja munuaiset.


title: Insuliinireseptori

text: Insuliinireseptorin viestinnän heikentymisen eli insuliiniresistenssin seurauksena aiheutuu II-tyypin diabetes.


title: Babe I’m Gonna Leave You

text: "Babe I'm Gonna Leave You" on folk-kappale, jonka on kirjoittanut Anne Bredon (sittemmin Anne Johannson) 1950-luvun loppupuolella. Sen nauhoitti Joan Baez ja se julkaistiin hänen vuoden 1962 albumillaan "Joan Baez in Concert, Part 1". Kappaleen on nauhoittanut myös englantilainen rock-yhtye Led Zeppelin, joka julkaisi sen vuoden 1969 nimikkoalbumillaan "Led Zeppelin".


title: Sandy Martin

text: Sandy Martin (s. 9. tammikuuta 1950) on yhdysvaltalainen näyttelijä, ohjaaja, käsikirjoittaja ja tuottaja.


title: Sandy Martin

text: Sandy Martin on toiminut ammattinäyttelijänä 15-vuotiaasta asti. Hän on esiintynyt yli 60 elokuvassa, joista tunnetuimpia ovat "Baarikärpänen", "Dynamiitti Napoleon", "48 tuntia" ja "Speed – Kuoleman kyydissä". Martin on näytellyt televisiossa muun muassa sarjoissa "Elämää Philadelphiassa" ja "Big Love". Hän on ollut avustavana tuottajana elokuvissa "Selena" ja "Gettysburgin taistelu".